text:
Sezibulale 60 izikhukhula ePhilippines
2012-08-10 07:12
Apalit - Bathwele kanzima abalimi ePhilippines njengoba ziqhubeka nokwenza umonakalo izimvula ezinamandla kuleliya lizwe, njengoba inani labashonile selinyuke lama ku-60 ngoLwesihlanu.
Izikhukhula bese ziqala ukudamba ku-80% weManila ngasekuqaleni kwesonto, kodwa amathemba aphinde ashabalala njengoba ezinye izindawo ziphinde zazithola zisengozini.
"Sidinga okuya ngasethunjini. Angikaze ngiye emsebezini isonto lonke," kusho uRogelio Soco, nosebenza enkontilakini ese-Apalit.
- Landela
IzindabaNews24 kuTwitter
- Sapa - AFP


c: text/html

text:
Liya ngokuqina iqembu - Mbesuma
2012-12-27 12:35
Johannesburg - Umgadli we-Orlando Pirates uCollins Mbesuma ubona ukuthi iZambia iya ngokuba nzima futhi amathuba okuphumelela i-Africa Cup of Nations mahle kakhulu, kubika KickOff.com.
"Unyaka nonyaka sithola isipiliyoni,” kusho uMbesuma etshela iThe Times of Zambia.
"IZambia iya ngokuba nzima njalo. Thina njengabadlali siyakhula kanti amathuba okuvikela isicoco mahle.
"Ukuzwana eqenjini yikho okwenza siphumelele."
Iqembu labadlali abakhethwe ukuba bazodlala emidlalweni ka-2013 alihlukile kakhulu kunalelo eladla umhlanganiso ngo-2012.
UMbesuma kanye nabanye beqembu lakhe bazinze eGoli, bazilungiselela umqhudelwano ozoqala ngoJanuwari 19.
IZambia iku-Group C kanti izodlala ne-Ethiopia, Nigeria neBurkina Faso ngoJanuwari 21, 25 no-29 ngokulandelana.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24

robotstxt: allowed

filter: keep


text:
Ivelile inkantolo esolwa ngokudlwengula
2012-12-07 07:55
Pamela Mkhize, The Witness
Durban - Ivelile ngaphambi kweNkantolo yeMantshi yaseShowe inyanga eyadlwengula owesifazane ithi iyamelapha ngoba kukhona abafuna ukumenza utokoloshe.
Le nyanga, 55, iboshelwe ukudlwengula owesifazane, 24, ngesikhathi iya emndenini wakhe ngoLwesibili ebusuku eMqwekazi ithi iyoxolisa.
Okhulumela amaphoyisa aseShowe uCaptain Tienkie van Vuuren uthe le nyanga yathi lo wesifazane unemimoya katokoloshe.
“NgoMsombuluko le nyanga yahlela ukuthi bahlangane nalo wesifazane ngabo-19:00 ukuze imelaphe. Kuthiwa waya naye ehlathini wafika wamdlwengula," kusho uVan Vuuren.
Umholi wendawo, uMfuneni Mchunu, uthe lesi sigameko "asithandeki".
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Kulindeleke uZuma agxile kwezemisebenzi
2012-02-09 08:36
Cape Town - Kulindeleke ukuthi uMengameli Jacob Zuma agxile kakhulu kwezomnotho uma esethula inkulumo ebhekiswe esizweni njengoba kuvulwa iPhalamende ngoLwesine ntambama.
Okhulumela iCongress of the People uNic Koornhof uthe le nkulumo izokwenziwa yize abeMoody's and Fitch betshengise ukuthi umnotho wakuleli uthe ukufadalala.
USomlomo wePhalamende uMax Sisulu uthe le nkulumo kumele ibheke kakhulu ekwakhiweni kwamathuba emisebenzi.
OweDemocratic Alliance uLindiwe Mazibuko uthe abantu bakuleli bafuna le nkulumo inikeze ithemba.
"Abafuni ukuzwa ngohide lwezithembiso zezinto ezigcina zingenzekanga," esho etshela izintatheli ePhalamende ngoLwesithathu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ugixabezwe ngodilikajele u'Facebook Rapist'
2012-08-16 11:36
Cape Town - Lowo owalahlwa yicala ngaphambilini uThabo Bester nodume ngele"Facebook Rapist" ugwetshwe udilikajele eNkantolo eNkulu yaseWestern Cape ngoLwesine.
UBester utholwe enecala lokubulala nokugebenga uNomfundo Tyhulu, 23, eKapa ngoSepthemba 2011.
Uphinde wagixabezwa ngeminye iminyaka engu-25 esejele ngokugebenga.
Lezi zigwebo zizoqala kanye kanye.
UMshushisi uSamantha Raphels utshele inkantolo ngoLwesibili ukuthi isenzo sikaBester siyatshengisa ukuthi wakuhlela kahle ukubulala ngakho kumele ajeze kanzima.
Ngphambilini uBester
wagwetshwa iminyaka engu-50 ebhadla ejele ngokudlwengula nokugebenga amamodeli amabili eNkantolo eNkulu yaseThekwini.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kubulawe isivakashi eCambodia
2013-02-11 10:01
Phnom Penh - Amaphoyisa aseCambodia asevule uphenyo mayelana nokutholakala kwesidumbu esinqunu sesivakashi sesifazane, 25, saseFrance, sintanta emanzini, kusho izikhulu ngoMsombuluko.
Isisulu sitholwe ngeSonto esifundazweni iKampot, ngemuva kosuku sigcine ukubonakala, kusho isikhulu samaphoyisa u-In Chiva etshela abe-AFP.
"Singaphetha ngokuthi siphenya icala lokubulala ngenxa yokuthi isidumbu besilinyazwe kanzima esiphongweni," esho, enezezela ngokuthi umufi ubelimele nasezingalweni.
Indlu yenxusa eFrance ikuqinisekisile ukuthi umndeni wesivakashi wazisiwe ngalokhu.
- Landela
IzindabaNews24 kuTwitter
- Sapa - AFP


text:
Litholwe lishonile iphoyisa elabulala
2013-01-18 08:03
Carnavon - Litholakale lishonile eCarnavon iphoyisa elabulala intombi yalo nomama wayo, kusho amaphoyisa aseNorthern Cape, kanti kukholakala ukuthi lizibulele.
UConstable Serame Mpolokeng ubefunelwa icala lokubulala intombi yakhe uZola Malleta, 24, nomama wayo uSara
Malleta, 54, kusho uLieutenant Olebogeng Tawana.
UMpolokeng wagwaza intombi yakhe amanxeba amaningi ngebhodlela ngoDisemba 13.
Wacela empunzini ngesikhathi kufika amaphoyisa endaweni yesehlakalo, intombi yaphuthunyiswa eCarnarvon
Hospital.
Wayilandela esibhedlela ngakusasa ivakashelwe ngumama wayo, wase ebadubula ebabulala bobabili.
Isidumbu sikaMopolokeng sitholakale ngoLwesine, kanti kukholakala ukuthi wazibulala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kunyuswe ezokuphepha kuNzama
2012-09-14 11:02
Durban - UMasipala weTheku usunyuse amasokisi ekuhleleni ezokuphepha kwenhloko yamaphoyisa kalo masipala, u-Eugene Nzama ngemuva kokuhlaselwa komuzi wakhe eNewlands West ngoLwesithathu.
UNzama nomndeni wakhe bebengekho ekhaya ngesikhathi sesigameko.
UNzama ubesenonogada isikhathi esingangonyaka kulandela ukuthola izinsongo zokufa, nokusolwa ukuthi zazivela kwezabemboni yamatekisi.
Iphephandaba iThe Mercury lathola ngoMeyi ukuthi uNzama uqashwa ngamaphoyisa ayisishayalombili kalo masipala.
IMeya uJames Nxumalo uthe ngoLwesine idolobha lizoqinisa ezokuphepha ngenxa yokuthi lokhu kuhlasela kukhombisa ukuthi uNzama akaphephile.
“Uma bekwazi ukumhlasela ekhaya lakhe kuchaza ukuthi kumele simvikele," kusho uNxumalo.
Owamaphoyisa uCaptain Thulani Zwane uthe kulinyazwe onogada ababili baphucwa izibhamu ngaphandle komuzi kaNzama.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Uzoshintsha indlela ebukwa ngayo i-AfrikaComment on this story
BONISWA MOHALE
KULINDELEKE ukuthi lushintshe indlela amazwe aphesheya kwezilwandle alibuka ngayo izwekazi i-Afrika uhlelo olusha lwezindaba olubizwa nge-Focus On Africa.
Lolu hlelo oluzokwethulwa yinkunzi eluvava ebuntathelini yaseGhana, uKomla Dumor, luzoqala ngoMsombuluko Juni 18 ku-BBC News (Channel 400 ku-DStv). luzodlala ngo-7.30 ebusuku.
Ngokusho kukaDumor obese-Oyster Box Hotel, eMhlanga, eThekwini, ukuzokhuluma nezintatheli ngalolu hlelo, luzohluka kakhulu kwezinye ngoba luzobe luxoxa ngezindaba zase-Afrika futhi lwethulwa ngabantu base-Afrika.
Uthe ngeke izindaba zibheke kuphela udlame olwenzeka emazweni ehlukene aleli zwekazi i-Afrika kodwa zizobheka nokuhle okwenzekayo kwezomnotho, ezokungcebeleka nakweminye imikhakha.
“Sinezintatheli cishe kuwo wonke amazwe ase-Afrika kanti naseNingizimu Afrika zikhona izintatheli zethu okubalwa phakathi kwazo oNomsa Maseko noMilton Nkosi abazobe besicoshela konke okwenzekayo. Inhloso yethu wukuthola izindaba ezikhombisa ukuthi i-Afrika ayinalo udlame kuphela kodwa iyizwekazi elithuthukayo nakwezomnotho,” kusho uDumor.
Uthe useke wabhala nangohlelo lososayensi lwe-Square Kilometre Array (SKA) ebuza ukuthi ososayensi baseNingizimu Africa bazosizakala kanjani ngokuba khona kwayo kuleli zwe.
UDumor ubuye waveza ukuthi ukukhonjiswa kwezimpi ezenzeka emazweni ehlukene ase-Afrika akusho ukuthi iziteshi azilithandi leli zwekazi kodwa kuvezwa lezi zimpi ukuze umhlaba wazi ngazo.
“Uma singakhulumi ngezimpi ezenzeka emazweni ethu umhlaba ungeke wazi ngazo. siyaziveza ukuze kutholwe isixazululo. I-Focus On Africa izobukwa ngabantu abangu-77 million e-Afrika,” kusho uDumor.
UDumor wangena ebuntathelini ngo-1998 kanti usebenzele i-BBC kusukela ngo-2007 kuze kube manje.
Uqanjwe ngosuku lwesonto njengabanye abantu baseGhana kanti igama lakhe elithi Komla lisho uLwesibili ngolimi lwakuleliya lizwe.
Kulabo abangenayo i-DStv kulindeleke ukuthi balubone lolu hlelo ngokuhamba kwesikhathi ngoba abe-BBC bazoxoxisana neziteshi ezahlukene, ngokusho kukaMnuz Stephen Martin obhekelele ezokwakha ubuhlobo kwa-BBC.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Isifiso sami sikaKhisimusi - Abafundi
2012-12-10 16:51
Cape Town - Isikhathi sikaKhisimusi yisikhathi abantu abaningi abasijabulelayo, abasichitha ngokuzithokozisa kanjaolo nokuthokozisa abathandiweyo babo.
Abanye bathengelana izimoto, imizi, izingane zithengelwe amathoyizi nakho konke okunye okufika kuthinte inhliziyo.
Sibuze abafundi ukuthi yini abangathokozela ukuyamukela njengesipho, kulo khisimusi, kunjaloio bafisa ukubajabulisa kanjani abathandiweyo babo.
UProfessor Bhengu
uthe: Mina bengiqongelela
imali njengoba ngenza i-apprentice yami. Ngifisa ukukhipha umama siyodla
kamnandi.
Ngesingami bengingayijabulela i-laptop, ingenza ukufunda kube lula kanye
nokwenza ucwaningo kwenzeke kalula.
Mancane amathuba okuthi lokhu kufezeke, okwamanje ngizogxila
ekuqedeleni ukuqeqeshwa ukuze ngisebenze ngizithengele le-laptop.
UMbuyiseni Thulani uthe: Ngingajabula uma ngingathol imoto eyiBMW 325, ka-1994. Ngihlela ukuvakashela udadewethu eGoli, imali angikweleta yona engu-R1000 angeke ayibuyise, yiwona khisimusi wakhe loyo.
USlindile Vezi uthe: Ngihlela ukujabulisa umama wami ngokumfakela ama-tiles endlini yakhe, ngimthengele nomabonakude omusha, mina ngingakujabulela ukuthola i-laptop.
USakhile Thandinkomo Mpanza uthe: Ngingajubula uma ngingakwazi ukuthengela umndeni wami ukudla okwanele ngalo khisimusi, ngiphinde ngilungise kahle umuzi wasekhaya.
UCebolamadlaba Zimceliskies Shezi uthe: Isipho engingasijabulela ngalo Khisimusi kungaba yibhodlela le-whisky
UTebogo Masuku uthe: Mina ngingajabulela indlu okungeyami kanti ngihlela ukujabulisa abazali bami ngibakhiphele endaweni abangakaze baye kuyo, ngifisa ukubabonga ngokungikhulisela izingane zami.
UBongani Thango Ngorowa Muzi uthe: Ngabe kufezeke konke uma ngingathola le ntombi engishikilise iminyaka ewu-9.
Kobe kwanele kimi
Wena ufisa isipho esinjani ngalo Khisimusi, ufisa ukwenzela bani, ini?
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Ubekwe icala owasongela uMalema
2013-01-18 12:02
Johannesburg - UBoy Mamabolo, owayengumngani kalowo owaxoshwa ekubeni ngumengameli wophiko lwentsha lwe-ANC uJulius Malema, uzovela enkantolo eLimpopo ngesonto elizayo kulandela ukuvulelwa icala lokwehlisa isithunzi ngemuva komqhafazo awuthumela, ngokusho kombiko ngoLwesihlanu.
ISowetan ibike ukuthi uMamabolo uzovela eNkantolo yeMatshi ePolokwane ngoLwesibili kulandela ukusabisa uMalema ngokuthi uzomba amathambo kamama wakhe uMohlodi ongasekho, awathathe ayowabeka phambi komuzi kagogo wakhe uSarah eSeshego.
UMamabolo ufike esiteshini samaphoyisa ePolokwane ngoLwesine ephelezelwa ngummeli wakhe uPholoto Seopela, ocele ukuba angagcinwa esitokisini, wabe esededelwa ngesexwayiso.
UMalema wafakela uMamabolo icala ngemuva kokuthola umqhafazo.
Ngasekuqaleni kwesonto, iphephandaba iThe Star libike ukuthi uMamabolo uthumele uMalema umyalezo othi: “ngifuna ukukutshengisa ukuthi nginesihluku esinjani, ngizoya komba uMahlodi ethuneni lakhe bese ngimbeka phambi kwendlu kagogo wakho. Usungigile kakhulu.”
Lokhu uthi uMamabolo wakwenza ngoba nakhu uMalema athumela abangani bakhe ukuthi balale nentombi yakhe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
inakho konke okufunayo i-kugaComment on this story
UMHLAZIYI: NGQESHE BUTHELEZI
IMOTO: FORD KUGA
SEKUYANGICACELA ukuthi kungani kukhona ezinye izinhlobo zezimoto ezintsha ezigcina zifike eThekwini emuva kwesikhathi sekukudala zikhona kwezinye izifundazwe njengase Gauteng naseCape Town. Okunye okuye kubonakale ukuthi ezinye izinkampani zezimoto azinawo amagaraji eThekwini ngoba izinto zakhona zihamba ngonyawo lonwabu. Okwenza lokho ukuthi abantu baseThekwini abekho kakhulu ezimotwenin nezinto eziwubukhazikhazi.
Ngenyanga edlule angizange ngithuke ngesikhathi ngihamba nge-Ford Kuga ngimiswa ngisho nangabantu engibathembayo bengibuza ukuthi inhloboni le moto. Lokhu kungiphoqile ukuthi ngizinike isikhathi ngiyichaze le moto ngoba namanje aziziningi kulesi sifundazwe.
IKuga inenjini eyodwa engu 2.5-litre Duratec Turbo esebenzisa upetrol kanti iphuma ne Intelligence All Wheel Drive.
Le njini ikhiqiza amandla afinyelela ku 147kW kanye ne torque engu 320Nm. IFord Kuga iyi All-wheel Drive (AWD), kodwa kwa Ford bazishaya isifuba ngokuthi abagcinanga nje kuphela ngokwakha imoto ephakeme, kodwa babuye bafaka nesitayela kuyo.
Isikhulu sezokukhangisa kwa Ford uGavin Golightly, uthi le moto yabo ayidlile nje kuphela ngobuhle kodwa iwubuthebelele, ithembekile nasemgwaqeni. Ubuchwepheshe be Intelligent AWD busebenzisa kakhulu amasondo angemuva ukuqhwanda ngaleyo ndlela imoto ikwazi ukonga u-petrol.
Ijubane eliphezulu lale moto lingu 202 km/h, kanti ngebanga elingu 100 km iyakwazi ukusebenzisa u-petrol ongu 10.3 wamalitha. Kumele ngikusho ukuthi iyanamathela emgwaqweni, akubuzwa ukuthi iphuma emndenini wakwa Ford onomlando ngezimoto zejubane
Ziningi izinto ezenza iKuga ihluke kwezinye izimoto ezisesigabeni sayo njengamalambu ayo, indlela okwakhiwe ngayo ibhonethi yayo ongafunga ukuthi yakhelwe khona emotweni, amapayipi amabili angemuva, kanye nengaphakathi eliqoqekile.
Njengezinye izimoto zakwa Ford nayo iKuga ayisalanga ngaphandle ekutheni baqinise kakhulu kwezokuphepha kuyo ngoba bheka nje iphuma nama disc brakes ukuqinisekisa ukuthi uma umshayeli efaka amabhuleki ibamba ngqi.
Okunye abakwengezile kwezokuphepha i-Anti-lock Braking System (ABS) ehambisana ne-Electronic Brakeforce Distribution (EBD), i-Electronic Stability Programme (ESP) ene Anti Rollover Mitigation (ARM) kanye ne Electronic Brake Assist (EBA). abazange nje baqinise kwezokuphepha kuphela, kodwa nobuchwepheshe besimanje njengebhathini lokudumisa ovele ulichofoze nje, kanjalo ne cruise control, iBluetooth.
Njengoba amakhaza eshubisa umnkantsha kulezi zinsuku uwezwa ngendaba kwi Kuga ngoba izihlalo zangaphambili ziyakwazi ukuthi zifudunyezwe ngokucindezela nje inkinobho. Yonke into isebenza ngogesi kule moto.
Ama-wiper akudingi ukuthi uze uwashaye uma liqala ukuna izulu ngoba ayazisebenzela njengoba anama sensa, iphuma ne air conditioning, kanye nama sensa okupaka ngemuva kodwa atholakala kuphela kwiKuga yohlobo lwe-Titanium.
ONGAKUTHOLA NGOKWENGEZA IMALI
Ungakwazi ukuyithola amasondo angu 17 inch ahambisana nerimi lakwa Ford, kanye nokhakhayi oluyi panoramic glass roof etholakala kuphela kwi Titanium.
Iphuma ne warranty yeminyaka emine emuva kuka 120 000 km kanye ne-service plan yeminyaka emine emuva kuka 120 000km. Akugcini lapho kodwa kukhona ne-roadside assistance esiza kakhulu uma wehlelwe inkinga usendleleni
AMANANI
Kuga 2.5 Turbo Trend AWD Auto R375 000
Kuga 2.5 Turbo Titanium AWD Auto R395 000
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ziyaqhubeka izibhelu eTunisia
2012-11-29 07:32
Tunis - Sesingenele osukwini lwesibili isiteleka edolobheni eliseTunisa njengoba kuqubuke udlame phakathi kwamaphoyisa nababhikishi, kwasala abantu abangu-17 belimele, kusho isikhulu sesibhedlela ngoLwesithathu.
Inyunyana yabasebenzi yiyo ehlele le mashi eSiliana, njengoba izakhamuzi zikhala ngokuntuleka kwemisebenzi.
Abazibonele bathi amaphoyisa asebenzise indluzula ukuhlakaza ababhikishi abebemasha ngokuthula.
“Sekuqubuke ukwesaba kanti nesimo sishubile,” kusho u-Iyadh Dahmani, noyilungu likahulumeni kuleya ndawo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AP


text:
Udlwengulwe yindoda ahlangana nayo kuTwitter
2012-05-17 10:03
Johannesburg - Intombazane yasePitoli eneminyaka engu-13 ubudala idlwengulwe yindoda eneminyaka engu-45 ubudala eyahlangana nayo enkundleni yezokuxhumana iTwitter, kusho imibiko yamaphoyisa.
Ngokusho kukaCaptain Marissa van der Merwe, mhlaka-13 Mashi intombazane lena yalova esikoleni ngaphandle kwemvume yabazali yenzela ukuthi umlisa ayivakashele ekhaya kubo eSilver Lakes, kubika iphephandaba iBeeld.
"Ngesikhathi intombazane ivula isicabha yathola ukuthi indoda lena indala kakhulu kunalokho ebiziveze iyikho ku-Twitter," kuchaza uVan der Merwe.
Intombazane yazama ukuvala umnyango umlisa mumbe lona wavula ngenkani.
"Yize noma yazama ukubaleka yagcina ingaphumelelanga, yadlwengulwa."
Umsolwa uvele okwesibli ngaphambi kweNkantolo yeMantshi ePitoli ngoLwesithathu.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Kusungulwa Elinye Ibandla le Anglican EHarare
Libizwa ngokuthi yi Anglican Reformed Church of Zimbabwe eHarare njalo lizakhokhelwa ngumfundisi David Kunyongana.
Anglican
Sithandekile Mhlanga
20.12.2012 18:56
WASHINGTON—
Amacele womabili enkonzo yeAnglican akhokhelwa nguBishop Nolbert Kunonga lo Bishop Chad Gandiya abekhona emkhosini wokusungala ibandla elibizwa ngokuthi yi Anglican Reformed Church of Zimbabwe eHarare, elizakhokhelwa ngumfundisi David Kunyongana.
UKunyongana utshele iStudio 7 ukuthi ibandla leli lizalandelwa ingqe ngubani njalo lizasebenzisa indlela yokutshumayela ezahuga abantu.
Kusenjalo, ibandla le Anglican elikhokhelwa nguBishop Kunonga lithi selibuyisele impahla yonke ebeliyisebenzisa kubandla elikhokhelwa nguBishop Gandiya, lilandela okunqunywe ngumthethwandaba weSupreme Court.
Lokhu ngokwakuqala ukuthi ibandla leli likhulume ngaloludaba lokhu kwethulwa isinqumo seSupreme court. Impahla le igoqela izakhiwo zokukhonzela lezikolo.
Ekhuluma lentathelizindaba ngoLwesithathu eHarare, uBishop Admire Chisango okhulume emele uBishop Kunonga, uthe ibandla lakhe lizakhonzela ezikolo, amakolitshi, kanye lezinye izindlu zokukhonzela eziluncedo oluvela kwamanye amabandla okholo lwesikristu.
UBishop Chisango ungezelele wathi inkonzo yakhe izaqhubeka ngokusola ukuthi izitabane zikhokhele lelibandla, okungesinye sezizatho zokuxabana lelinye icele le Anglican.
UKhansila Peter Moyo wedolobho leHarare utshele uSithandekile Mhlanga we Studio 7 ukuthi uBishop Kunonga ubengasela linye iqhinga ngaphandle kwenyathelo alithetheyo.
Ingxoxo LoKhansila Peter Moyo


text:
Kwesatshelwa udlame lwezepolitiki eKZN
2012-08-03 10:06
Nalini Naidoo, The Witness
Johannesburg - UNgqongqoshe woMnyango wezokuPhepha nokuXhumana KwaZulu-Natal uWillies Mchunu, uhambise umbiko ngodlame lwezombusazwe oluqhubeka esifundazweni.
UMchunu wethulele isiShayamthetho umbiko, ngemuva kokudlanga kwezigameko zokubulawa kwamalungu amaqembu, enkulumweni yakhe uthe kungcono ukuqondana nodlame olwenzeka ngaphakathi eqenjini elilodwa, kunalolo olwenzeka ngaphakathi eqenjini kanjalo nangaphandle.
Ukhulume nephephandaba iThe Witness wathi bangu-30 abangamalungu amaqembu ezombusazwe asebebulewe kusukela ngonyaka ka-2010, uthe abangu-14 ababulawa ngo-2011, babe ngu-11 ababulawe kusukela kuqale u-2012.
UMchunu uthe unokukhathazeka ngokuthi uma kuqhubeka lezi zehlakalo, isifundazwe singase sibuyele kulokho esake saba yikho phambilini.
Uthe usekhulume noNgqongqoshe woMnyango wezamaPhoyisa uNathi Mthethwa, emcela ukuthi kwethulwe ithimba elizobhekana ngqo nokuphenya ngalezi zigameko.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- The Witness


text:
Kufunwa umalume ekuthiwa uthumbe umshana
2013-02-11 16:47
Butterworth - Intombazanyane eneminyaka engu-12 ubudala, inyamalele ngesikhathi isendleleni ebuya esikoleni efunda kuso eThoboshane, ngaseButterworth, kusho amaphoyisa ase-Eastern Cape.
Ngokusho kukaCaptain Jackson Manatha, uZimkhitha Zibi ugcine ukubonakala ngesikhathi ebonwa ngugogo wakhe, mhlaka-7 Febhuwari, ephuma esikoleni, nokho akafikanga ekhaya.
Ingane yabikwa ukuthi inyamalele mhlaka-8 Febhuwari, ibikwa esiteshini samaphoyisa eButterworth.
UManatha uthi kuvulwe idokodo, uthi bathole umbiko othi ingane ithunjwe ngumlisa ekukholakala ukuthi ngumalume wayo.
"Akukaboshwa muntu, amaphoyisa afuna umlisa owaziwa kuphela ngokuthi nguPlas White,"
kusho uManatha.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kushone umfana engozini eKZN
2012-09-21 12:03
Johannesburg - Kushone umfana, 9, ngesikhathi eshayiswa yitekisi ngaseFolweni, eningizimu neTheku ngoLwesihlanu, kusho abezimo eziphuthumayo KwaZulu-Natal.
Owezimo eziphuthumayo uthole lo mfana edindilizile emgwaqeni engungwe ngumndeni wakhe, kusho okhulumela i-ER24 uDerrick Banks.
"Babe sebeyazama ukumhlenga kodwa kwatholakala ukuthi useshonile."
Umshayeli wetekisi ubuyele endaweni yesehlakalo esehamba nabomthetho ngemuva kokubalandisa ngesigameko.
Le ngozi yenzeke ngabo-07:45.
- Landela
IzindabaNews24 kuTwitter
- SAPA


text:
Kuboshwe abagebenge isonto eKZN
2013-02-06 07:40
Johannesburg - Alale ebaliwe amadoda amane ayamaniswa nokugqekezwa komuzi osemagcekeni esonto eZinqoleni, ogwini oluseningizimu, kusho amaphoyisa aKwaZulu-Natal.
La madoda aphakathi kweminyaka engu-25 no-35 ubudala, aboshwe emalokishini ahlukene - eMlazi, eMzinto naseZinqoleni - ngoMsombuluko ekuseni, kusho uCaptain Thulani Zwane.
Kuthiwa agqekeza umuzi osesontweni iSt Paul Mission ngoJanuwari 7, anxenxa imali.
Ase eba amaselula amahlanu nesamba semali esingadalulwanga.
UZwane
uthi abasolwa bazovela eNkantolo yeMantshi yaseZinqoleni ngoLwesithathu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Intsha ye-Cope ingenelela eyobuholiComment on this story
CELANI SIKHAKHANE
UPHIKO lwentsha ye-Cope KwaZulu-Natal lwenze isiphakamiso sokuthi kube nokubuyisana phakathi kukaMnuz Mbhazima Shilowa noMnuz Mosiuoa Lekota ngenhloso yokudala uzinzo eqenjini.
Lolu phiko lukwenze lokhu ngemuva komdonsiswano oqhubekayo phakathi kukaLekota noShilowa bengena bephuma ezinkantolo kubangwa isikhundla sokuphatha i-Cope.
UMnuz Mxolisi Khalankomo ohola i-Cope esifundazweni uthe bazamile ukuxhumana noShilowa wakhombisa ukungabinankinga kodwa umuntu okusenzima kuye uLekota.
“Sibe nomhlangano nohlangothi lukaShilowa nommeli wakhe wathi akayiboni inkinga yokuba bagcine belihoxisa icala ngoba uzimisele ukuthi kubuyiswane. Inkinga esinayo wuhlangothi lukaLekota ngoba aluyizwa kahle eyalesi siphakamiso esiqhamuka naso. Thina njengabantu abasha sifuna laba baholi babuyisane, kuxoxwe iphele lento yabo kubanjwe ingqungquthela yokukhetha ubuholi,’’ kusho uKhalankomo.
Nokho uShilowa ukuphikile ukuthi uke waxoxisana nophiko lwentsha futhi uthe nommeli wakhe akaze amtshele lutho.
Uthe: “Njengoba sengake ngasho phambilini, anginankinga yokuhlala phansi noLekota sibonisane kodwa okwamanje akukho icala engizolihoxisa ngoba mina ngiyazivikela, akumina owaya enkantolo kuqala.”
UKhalankomo uthe okubaphethe kabi ukuthi konke okwakuyizinhloso zokusungulwa kwe-Cope sekugcine kushabalele ngenxa yomdonsiswano ophakathi kwalaba baholi.
Kumanje kubhekwe ukuthi icala labo libuyele enkantolo kungekudala lapho uShilowa ephikisana nokuxoshwa kwakhe.
Le ngxabano esuke ngemuva kwesikhathi esingaphansi kweminyaka emibili i-Cope isunguliwe, yadalwa umbango wokuthi ubani umengameli phakathi kukaLekota noShilowa njengoba bobabili bebanga ukwengamela. Ingqungquthela yokukhetha ubuholi yagcina ingahambanga kahle ngenxa yokulwa kwamalungu ayo.
UShilowa waphikisana nokuthi bathathwe njengabaholi abaqokwe ngentando yeningi abaqokwa kule ngqungquthela ethi bayithatha njengento engekho ngoba kukhona abantu abagcina bevinjiwe ukuba ingxenye yayo. Leli qembu lisungulwe ngemuva kwengqungquthela ye-ANC eyayisePolokwane ngo-2007, laba nedumela ngesikhathi lijoyinwa abaholi ababenohlonze ku-ANC njengoMnuz Saki Macozoma, uNkk Phumzile Mlambo-Ngcuka nabanye. UKhalankomo uthe basaqhubeka nemihlangano yokuzama ukuthi laba baholi bavume ukuhlala baxoxe bayeke ukubanga izikhundla ukuze iqembu libuyise isithunzi kukhethwe nobuholi obusha.
ULekota akatholakalanga.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Uthelekile enkantolo umlingisi
2013-02-18 11:01
Johannesburg - Umlingisi odumile utheleke eNkantolo yeMantshi yaseRoodepoort ngoMsombuluko ukuzobhekana necala lokushaya abekwe lona.
Lo mlingisi ubonakale encokola nosomahlaya ongumngani wakhe ngaphandle kwenkantolo, njengoba elinde ukubingelela imantshi.
Lo mlingisi, zimkhalele ngoMgqibelo ngokushaya intombi yakhe ngesikhathi kuqubuka ingxabano, kusho uLieutenant Colonel Katlego Mogale.
Uthe ngeke alikhiphe igama lomlingisi ngenxa yokuthi akakaveli enkantolo.
- Landela
IzindabaNews24 kuTwitter
- SAPA


text:
I-Etios inokwayo okungahlangene ne-TazzComment on this story
UMHLAZIYI : Ngqeshe Buthelezi
IMOTO: Toyota Etios
NGICABANGA ukuthi sekuyisikhathi sokuthi kwa Toyota bayeke ukuthi njalo uma bethula imoto entsha kawonkewonke balokhu bebalisa ngeTazz esiwumlando kule nkampani. Ngesikhathi kwethulwa iYaris ngo 2005 kwakuzwakala ukukhala kwabo nge Tazz yingakho ngabaxolela. Kwangixaka ukuthi bathi nangesikhathi bethula iZen ngonyaka odlule baphinde bakhale esifanayo ngeTazz.
Ngangithi kudlulile kodwa nangesikhathi bethula i-Aygo baphinda bathi kusazothatha izikhathi ukuthi bakhohlwe iTazz.
Ngeledlule bangixake kakhulu ngesikhathi kwethulwa i-Etios bephinda bebalisa ngokuphela kwe Tazz.
Lokhu kukhala kwabo esengihluleka ukukubekezelela kuzogcina sekwenze abantu bangabe besazethemba izimoto zabo ezigcina zakhelwe ukuvala isikhala seTazz. Kwa Toyota kumele bakuqonde ukuthi njengazo zonke izindawo izinto zifika zedlule. Kulokhu angiyiboni into ebingenza babalise nge-Tazz ngesikhathi bethula i-Etios ngoba imoto esezingeni. Kumele abantu bangizwe kahle kulokhu kwa Toyota bazisholo bona ukuthi i-Etios imoto yoquqaba akusho umtakaButhelezi.
Le moto ingena esigabeni esibizwa nge-sub B segment, kanti kwa Toyota bathi bathathe isikhathi eside besebenza nonjiniyela babo ukuhlanganisa i-Etios. Bathi ama phathi ayo abiza kancane ngo 17% uma kuqhathaniswa nezimbangi zabo.
Bathi baqhamuka nale moto nje yingoba ukuqedwa kweTazz kwenza isigaba sezimoto eziku B-segment sehlelwa yizinga ngakho nje i-Etios bazama ukuvala leso sikhala.
Akujwayelekile ukuthi kwa Toyota bakhiphe imoto engakhalisi uma kubhekwa inani kodwa bakwazile ukwenza lokho kwi Etios.
Mhlawumbe kungakuhle ukuthi sichaze ngomlando waleli gama lale moto esesilibize kangaka.
Lithathelwe egameni lesi Greek ethi “Ethos” elisho umfutho, noma ukuzimela.
AYIDLE NGAKUBUKEKA
Uma uzoqala ukuyibuka ungagxilile kuyo ungaze ulilahle ithemba, kanti uma uqhubeka uyibhekisisa kahle ngemuva ikakhulukazi lena eyi sedan uzodideka uzitshele ukuthi iRenault Logan. Empeleni lena imoto yomndeni elayisha abantu abahlanu bahlale ngokukhululeka kuzona zombili izinhlobo kwi sedan ne hatch.
Esigabeni sezimoto ekuso akujwayelekile ukuthi imoto ibe nesikhala sebhuthi esingu 595 litres.
Ingaphambi layo kwi grille elemoto entsha sha akukho abakuthathe kwezinye izimoto zakwa Toyota zangaphambilini.
uma uyibhekisisa kahle igrille uzoqaphela ukuthi ingathi inohlelo nje oluncane kimina okuyenza kube imoto efanele izingane.
Omunye usomhlaya uthe esikhathini esiningi izimoto ezine grille enohlelo phakathi zijwayele ukubiza kancane, kanti lezi ezigolozile ngesilungu abathi zi Aggressive yizo ezibiza kakhulu futhi ezithandwayo.
Ihlukene ngezinhlobo ezimbili kukhona iXi esesigabeni esiphansi kanye ne XS. Okuhle ukuthi kuzo zombili izinhlobo ziphuma namasondo angu 14 inch.
Zingichazile izihlalo zayo ongena kuzo zikugomothele abazibiza ngama bucket seats ezijwayeleke ezimotweni zejubane njenge Renault Sport no Honda Type R nezinye. Lolu hlobo lwezihlalo lwenza sande kakhulu isikhala ngemuva kuzo zombili izinhlobo isedan ne hatchback size sifinyelele ku 160mm.
Itholakala ngenjini engu 66kW ne torque engu 132 Nm 1.5-liter 4-cylinder 16-valve esebenzisa upetrol. Le njini idonsa nagmagiya amahlanu kanti iyashintshwa (manual). ngebanga elingu 100km isedan idla amalitha angu 6.0 kapetrol kanti ihatch yona isebenzisa angu 5.9 litres ngebanga elifanayo. Ijubane layo eliphezulu lingu 165km/h.
EZOKUPHEPHA
I-Etios bayiqinisile kwezokuphepha ngoba iphuma ne ABS (Anti-lock Brake System) ne EBD (Electronic Brake-force Distribution). Kuzo zonke izinhlobo kukhona iSRS (Supplemental Restraint System) kanye nama airbags ohlangotini lomshayeli nephasenja.
Zonke izinhlobo ziphinde ziphume ne immobiliser, kanye nokokuvikela izingane ezicabheni zangemuva.
AMANANI
Etios 1.5 HB Xi - R115 800;
Etios 1.5 HB Xs - R120 900;
Etios 1.5 SD Xi - R121 800;
Etios 1.5 SD Xs - R126 600.
Zonke izinhlovo ze Etios ziphuma ne Service Plan yeminyaka emibili emuva kuka 30 000km kanye ne warranty yeminyaka emithathu emuva kuka 100 000km, kanti kumele iye kwi service njalo emuva kuka 10 000km.
Akugcini lapho kodwa iphuma nohlelo lakwa Toyota iToyotaCare Roadside Assistance Programme esiza amakhasimende ukuthi akwazi ukuthola usizo ubusuku nemini amahora angu 24 uma benenkinga yemoto.
·EZINYE IZINTO EZITHOLAKALA KUYO
Electric power steering;
· Remote central locking (XS only);
· Tilt-adjustable steering column;
· Air conditioning with clean air filter;
· Glove box with cooling function;
· Electric front and rear windows (XS only);
· Accessory socket;
· Manual headlamp levelling system;
· Rear window demister (XS only);
· Tachometer (XS only).
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ifuna izindodla i-NYDA
2012-05-30 12:02
Cape Town - Imali engaphansi kuka-R400 million ngonyaka ayikho ikhona ezidingweni ezibhekene neNational Youth Development Agency, kusho uSihlalo wayo u-Andile Lungisa, etshela amalungu ePhalamende ngoLwesibili.
ULungisa uthi iNYDA kumele inikezwe imali elinganiselwa ku-R950 million ngonyaka kuze izokwazi ukufeza izidingo.
Utshele ikomidi wathi kumanje babhekene nomsebenzi wokuqoka ibhodi, uthi ukuhlakazwa kweNational Youth Commission noMsobomvu
Youth Fund ngonyaka ka-2009 akuyisizanga iNYDA ngoba ayikho imali engenayo eza kuyo.
"Inhlangano lena ayinikwa imali, imali esiyisebenzisayo yileyo eyabe inikezwe iNational Youth Commission noMsobomvu Youth Fund, " kusho uLungisa.
"Uma uqala isikhungo esifana neNYDA, kumele ukwazi ukusondla ngemali engango-R950 million, ukuze sizokwazi ukusebenza siye phambili. Besilokhu sisebenza ngemali engaphansi kuka-R400 million njalo ngonyaka. Silokhu sikhala kuhulumeni ukuthi asichathazele imali." echaza.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Usizi kulandwa abenhlekelele yaseMarikanaComment on this story
KUQHUME isililo kwavuka nomunyu emindenini nasezihlotsheni zabantu abashona esibhicongweni sasemayini iMarikana eNorth West ngesikhathi imindeni izobalanda ngehlahla entabeni abafela kuyona izolo.
Ngesikhathi imindeni inyukela entabeni isimo besishubile kungekho okhulumayo kodwa abebehola imindeni bephethe amahlahla bekuyibo abebekhuluma bememeza amagama abashonile.
Ngesikhathi beqala benyuka kuzwakale isililo abanye baquleka. Ingaphezulu kwekhulu imindeni ebiphelezelwa yizihlobo nabangani belanda abashonile ngehlahla kule ntaba.
Abanye bebezwakala bebalisa ngokuhanjelwa yizihlobo zabo ebezondla imindeni.
Imindeni ilanda abashonile ngehlahla nje, ngesikhathi esifanayo bekunezikhumbuzo zalabo abashona kule nhlekelele ezingxenyeni ezihlukene zezwe.
Etendeni elikhulu obekunesikhumbuzo sabanye abashona eNorth West, izikhulu zikahulumeni zisukume zahamba ngesikhathi owaxoshwa ngenjoMengameli wentsha ye-ANC, uMnuz Julius Malema eqala ukukhuluma.
“Uhulumeni akabenzelanga lutho abavukuzi abangu-34 ababulawe emayini eMarikana,” kusho uMalema.
“Ngaphansi kukahulumeni wentando yabantu kumele abantu bavikeleke kodwa uhulumeni nguye ophendukele abantu,” kusho uMalema ngesikhathi ekhuluma nabantu ebebesenkonzweni yesikhumbuzo.
UMalema ugxeke uhulumeni wathi uthanda ukubukwa ngamakhamera wathi ufika ngoba izinto sezonakele.
Ukhwele wadilika kusomabhizinisi, uMnuz Cyril Ramaphosa, wathi akasiqondi neze isimo, kulandela ukuthi uRamaphosa amemezela ukuthi inkampani yakhe iShanduka, izonikela ngo-R2 million ukuze kungcwatshwe abashona.
“Akwenzayo kufana nokuthi sizonibulala bese siyaningcwaba,” kusho uMalema.
Uthe: “Uhulumeni uhluleke wancama ukungenelela ngoba vele uyingxenye yezimayini. Sizolulwela uguquko futhi ngeke siliphonse ithawula.”
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
AmaZulu ahluleke ezamile
2012-07-19 07:15
Durban - Yize iManchester United iwunqobile umdlalo wokuqala weMTN Football Invitational Tour 2012 ngesikhathi ibhekene namaZulu eThekwini, kodwa bekungenzeka noma yini, kubika iKickOff.com.
UFederico Macheda uyena ofake igoli kulo mdlalo ngomzuzu ka-21, njengoba uSuthu lulahle amathuba amaningi okuvalela ibhola enethini.
I-United ibiwuphethe umdlalo ngesiwombe sokuqala kodwa amaZulu nawo abengazibekile phansi njengoba abadali basemuva bebetatazela kucace.
Lo mdlalo uphele ngo 1-0.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Uthando luyangibhaklaza - Tira
2012-11-12 14:02
Durban - Ungomunye wosaziwayo abamatasatasa ngokuxakile, noma kunjalo lokho akumxaki ekutheni abe sothandweni futhi azinikele ngokuphelele kumuntu wakhe.
UMthokozisi DJ Tira Khathi, 35, uphumele obala waxoxela iDrum ngesithandwa sakhe esimdida ingqondo.
“Ngisothandweni futhi,” kusho uTira, ebonakala uthando lugcwele amehlo.
UTira uthole izincomo ngokunyusa izinga lomculo waseThekwini, wawubeka kwelinye izinga.
“Ngemuva kokuhlukanisa kwami nonkosikazi wokuqala, ngangingasho ukuthi ngiyophinde ngithande futhi. Ngijabule kakhulu njengamanje," ezikhulumela.
Owesifazane othathe impilo yaleli gezi elihalelwa ngabaningi, nguGugu Mbabama, 29, ongumdansi weMafikizolo, nowake wabonakala kuSABC 1, ohlelweni iSo You Think You Can Dance.
Ekuhlukaneni kwakhe noLale Ngcobo ngo-2009, uDJ Tira wasolwa ngokungabi nesikhathi somndeni nangokuthanda ubumnandi kanjalo nangokujola.
“Idlulile manje leyompilo yami. Ngithole umaqondana."
UDJ Tira usekhokhe nelobolo ekhiphela lo mama wendodana yakhe eneminyaka emibili ubudala, uthi wathandana noGugu ngaphambi kokuthi ashade noLale, nokho uthi banyamalalena wagcina eshada nomunye.
- Thola lolu daba luphelele kuDrum
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Drum


text:
Likhishiwe elinye iqeqebana labavukuzi
2012-09-06 16:32
Johannesburg - Iqeqebana lesibili labavukuzi elaboshwa ngemuva kodlame eMarikana lidedeliwe ngoLwesine yiNkantolo yaMantshi yaseGa-Rankuwa.
IMantshi u-Esau Bodigelo idedele laba bavukuzi abangu-102 ngebheyili yamahhala.
"Amacala okubulala nawokuzama ukubulala ebenithweswe wona asehoxisiwe kanti manje nizodedelwa ngesexwayiso,” kusho uBodigelo.
"Amanye amacala ahlobene nokwenzeka eMarikana ayahlehla. Nizophinde nivele eNkantolo ngonyaka ozayo ngoFebhuwari 12,” usho kanje.
Abanye abangu-162 badedelwa ngoMsombuluko.
Bangu-270 abantu ababoshwa ngokudala udlame emphakathini ngemuva kokuba amaphoyisa evulele ngenhlamvu kubavukuzi ababetelekile bebuthanele entabeni eMarikana, eNorth West, nalapho okwabulawa khona abantu abangu-34 kwalimala abangu-78 ngo-Agasti 16.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kubanjwe abagaya ama-payslip omkokotelo
2013-01-22 12:12
Johannesburg - Amaphoyisa ase-Eastern Cape agasele ebhizinisini laseMthatha elenza ama-payslip kahulumeni, omazisi kanye nezitifiketi zika-matric zomgunyathi, kusho okhulumela amaphoyisa ngoLwesibili.
UColonel Mzukisi Fatyela uthe abesitolo sefenisha uBears baye emaphoyiseni ngemuva kokuba owesifazane,39, ezame ukuvula iakhawunti kulesi sitolo.
Uphenyo luveze ukuthi lona wesifazane akasebenzi, kodwa usebenzise i-payslip kahulumeni kanye nomazisi ongumgonyathi.
Lona wesifazane ube eseboshwa ngoMsombuluko wahambisa amaphoyisa lapho kwenziwa khona lezi zinto eMthatha.
"Kutholakle inqwaba yama-payslip aseminyangweni ehlukeni kahulumeni -- kwekazwelonke neyesifundazwe," kusho uFatyela, walile kodwa ukusho okuyisona sibalo esiqondile sawo esitholakele.
"Nezitifiketi zikaMalusi -- nazo beziningi. Zonke bezinamamaki aphezulu kuphela, o-A no-B, awekho angaphansi kwalokho."
Kuphinde kwaboshwa omunye wesifazane emagcekeni akule ndawo, kodwa umnikazi wayo ubengekho yena ngesikhathi kugasela amaphoyisa.
"Silindele ukuba kuboshwe abanye futhi," kusho uFatyela.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ngiyawubonga unyaka ka-2012 - Umbono
2012-12-03 16:28
Cape Town - Usufike uDisemba akusekho ukujikela emuva, sekusele izinsuku ezimbalwa ukuthi uphethwe unyaka kanti abafundi basho ukuthi ubaphathe kanjani.
Babeke kanje:
USphamandla Madolo uthe: Bengifisa ukuqeda u-matric wami kwazise ngingowokuqala ekhaya ozewaqeda isikole.
Abaingi bayeka bengakaqedi.
UPatrick Mbal uthe: Kimi ube mubi kakhulu lo nyaka. NgoMashi ngangingcwaba udadewethu, ngoMeyi ngaphelelwa umsebenzi kwathi ngoSepthemba ngashonelwa umfowethu.
Ngaphoqeka ukuthengisa imoto ngaphinda ngadlelwa umuzi, ube mubi kakhulu unyaka.
UKwazi Knowldge uthe: UNkulunkulu ungibusise ngendodakazi.
UMelisizwesamaphephethe Lunga Gwala uthe: Mina segiyawubonga, awuhambe uphele.
Angisoze ngalibala ngokushonelwa ingane yami inesonto elilodwa nje vo izelwe, ngingakayiboni nokuyibona.
UMzwakhe Buthelezi uthe: Kwengangizibekele khona ngiyathokoza ukuthi kwenzekile yizeke kungafikanga kuleli izinga engangilfuna.
Nokho ngiphatheke kabi kakhulu uma uhulumeni ehluleka ukuvikela abantu abamvotela wababulalisa ngamaphoyisa belwela amalungelo abo eMarikana, waphinde wabhidliza izindlu zabantu.
USteve Zakhele Mthethwa uthe: Lo kube unyaka omuhle kakhulu kimi ngoba ngikwazile ukwenza izinto zami ebengizifuna kanti nasemasenteni ngikwazile ukwenza athe xaxa uma ngiqhathanisa nale eminye edlule.
Ngiyafisa ozayo ube muhle kakhulu.
UNtokozo Maphumulo uthe: Ngeke ngiwukhohlwe, ngalahlekelwa ngothandiwe wami engozini yemoto, nokho okungijabulisile kube ukuthola umsebenzi.
UNkosikhona Nkocy Dube uthe: U-2012 uhambe kahle impela kokuningi ebengikuhlelile kufezekile, kwasala lapha nalaphaya.
Okube mnadni kakhulu ingesikhathi kuqala isizini iKaizer Chiefs iwina ngo 6-0, ngaya enkundleni nomuntu owayegakaze aye phambini, manje njalo uma ngihamba ufuna ukuhamba nami.
UGugu Masuku uthe: Ngibe yisikhulu esiphezulu enkampanini.
Ngizizwa ngibusiseke kakhulu, sengilindele unyaka ozayo.
UMelusi Richman uthe: Ngihlangane nomuntu obe wusizo kakhulu empilweni yami, emuva kwesikhathi eside ngidwanguza ehlathini.
USbusiso Mavuso uthe: Ngokwezifiso zami, okuningi ngikwazile ukukwenza.
Lona ngunyaka angeke ngiwukhohlwe, ngalinyalelwa yingane yami, angisoze ngawukhohlwa empilweni yami.
Ngifikelwa yizinyembezi.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News 24


text:
Kuthunjwe abanikela ngosizo eSomalia
2012-07-12 10:03
Mogadishu - Kuthunjwe abasebenzi ababili abanikela ngosizo baseKenya nodokotela waseSomalia enyakatho neSomalia, nokusolwa izigebengu zasolwandle, kusho amaphoyisa.
Lokhu kuthunjwa kwenzeke ngaseGalkayo,.
"Kuthunjwe abasebenzi ababili baseKenya nodokotela waseSomalia, kusaphenywa ngalolu daba," kusho isikhulu samaphoyisa aseGalkayo, u-Adan Warsame etshela i-AFP.
Elinye iphoyisa laseGalkayo, uMohammed Ise Hassan, uthe lokhu kuthunjwa kwenzeke ngoLwesithathu ntambama ngaseBaadweyn.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
Mawavalwe amaselula ezikoleni
2012-05-04 10:37
Johannesburg - Inhlangano eyongamele imikhandlu yezikole iNational Association of School Governing Bodies ifuna ukuthi abafundi bavalwe ukuba basebenzise amaselula ezikoleni zakuleli, kusho iphephandaba iBeeld ngoLwesihlanu.
NgokweNASGB, lokhu kuyadingeka ukuze abafundi bakwazi ukunaka umsebenzi wesikole, "nokubavikela ezingozini zezinkundla zezokuxhumana".
UMatakanye Matakanye, nonguNobhala weNASGB, utshele iBeeld ukuthi amaselula ayisiphazamiso ekufundiseni nasekufundeni.
"Izinto ezitholwa yizingane ezinkundleni zokuxhumana ziyamangaza. Zidunga imiqondo yezingane ziphinde zivimbele izingane ukuthi zifunde," esho.
Akusizi ukuvumela izingane ukuthi ziphathe amaselula azo ezikoleni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Intsha yakuleli isimagange ngoBieber
2012-11-23 12:05
Johannesburg - Intsha yakuleli izobhema ikholwe uma umculi waseCanada ongaconsi phansi kwabaningi noyigeza lensizwa uJustin Bieber eyibusisa ngedili lomculo eGoli ngonyaka ozayo, kubika iSowetan.
Le nkosana emculweni we-pop izotheleka eNingizimu Afrika ngo-2013 izonandisa eKapa naseGoli.
Inkampani ehlela imicimbi iBig Concerts ikuqinisekisile ukuthi uBieber uzobe ekuleli ngonyaka ozayo.
Yize izinsuku zingakaqinisekiswa, kodwa lo mculi nakanjani uzobonakala kuleli.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Sebeyengeze amandla i-AmarokComment on this story
UMHLAZIYI: Ngqeshe Buthelezi
IMOTO: VW Amarok Double Cab
NGIVUMELANA ngokugcwele nabakwa VW uma bethi selokhu yethulwa ngoSepthemba 2010 iVolkswagen Amarok Double Cab ifike yabeka ezingeni lesimanje umkhakha wezimoto ezingamaveni amancane ilight commercial vehicles (LCV) kuleli. Ngesikhathi sibhala lolu daba isibalo zakamuva zokudayiswa kwama Amarok Double Cab kuleli bezimi ku 7 200, okungenzeka ukuthi sesinyukile kulezi zinsuku ezedlule.
Ngokwami lesi sibalo sincane kakhulu futhi sifakazela khona ukuthi iHilux double cab isabamise kabi.
Ngiyathemba ukuthi uyazibuza uyaziphendula ukuthi kungani sikutshela ngale-Amarok ngoba akuyona imoto entsha.
Okwenza sikubelesele ngayo ukuthi sekukhona ezintsha engicabanga ukuthi abantu yizona abazibheka kakhulu ezimotweni.
Le Amarok Double Cab asenyusiwe amandla enjini kuyo njengoba lena enenjini engu 2.0 BiTDI isinamandla enjini afinyelela ku 132kW .
Le njini itholakala ne common rail direct injection ne bi-turbo. Itorque etholakala kuyo isifinyelela ku 400 Newton-meter, lokhu kusho ukuthi banyuse amandla ngo 12kw.
Uzolindela ukuthi uma injini isinamandla amangaki imoto izodla nakuphethiloli kanti phinde ngebanga lika 100 km isebenzisa amalitha angu 7.9. Angijwayele ukuvumelana nezilinganiso zezinkampani zezimoto ngoba zona zisuke bevivinya imoto ngendlela ethile ngoba vele inhloso yabo kusuke kuwukuveza ukonga kwayo.
Lena enenjini eyi 4 Motion yona isebenzisa amalitha angu 8.0 ngebanga lika 100km okuwumehluko omncane kakhulu. Uma usuka ku 0 uya ku 100km/h kuthatha imizuzwana engu 10.3, kanti kwi 4x2 kuthatha imizuzwana engu 10.6 ngebanga elifanayo. Ijubane eliphezulu kulezi zimoto ligcina ku 184km/h bese kuthi kwi 4Motion kube ngu 183km/h.
Enye injini yesibili kwi-Amarok Double Cab yi TDI 4 cylinder enamandla afinyelela ku 90kW ne torque engu 340Nm.
Noma kuyingqovungqovu kodwa uzomangala ukuthi kuphethiloli idla nje amalitha angu 7.7 ngebanga lika 100km (isebenzisa udizili). Ijubane layo eliphezulu ligcina ku 163km/h.
Yinye kuphela injini esebenzisa uphethiloli okuyi 2.0 TSI enamandla afinyelela ku 118kW ne-torque engu 300 Newton-meter. Zonke izinhlobo ze-Amarok double cab ziphuma no gearbox odonsa ngamagiya ayisithupha aya phambili. Njengoba ngike ngasho esingenisweni sami i-Amarok ifike yashintsha izinto, kanti nakwa VW bayavumelana nami. Le veni isezingeni eliphezulu uma kubhekwa kwezobuchwepheshe noma uyiqhathanisa nezinye emakethe yezimoto. Bheka ngoba iturbo charged direct injection kwinjini ye TDI yenza le moto ikwazi ukonga uphethiloli ngendlela engakholakalali.
Ngaphandle kokukhuluma kakhulu ngobuxhakaxhka benjini, i-Amarok iyawathatha amehlo ikakhulukazi indlela eyakheke ngayo ngaphambili. amalambu ayo ne grille okungathi kwakhelwe khona emotweni.
Ukuphakama kwayo ukubona kahle emgwaqeni uma ufike wasondela eduze kwe Toyota Hilux eyishiyela le kude.
Ngemuva uphawu lakwa VW oluthe chwa angeke nangengozi ulenze iphutha ungakwazi ukulibona. Lolu phawu uyakwazi ukulibona nasebusuku ukuze nomuntu okulandela ngemuva asheshe ayibone imoto.
ISIKHALA SOKULAYISHA
Ngocwaningo lwami olufushane engilwenzile, ngithole ukuthi baningi abantu abathenga i-Amarok ngoba bengahlose ukuyisebenzisela imisebenzi yokuthutha nokuthwala impahla kodwa benzela ukuzingcebelekela ngayo.
Isithebe ngemuva singu 1 555 millimetres ubude bese siba ngu 1 620 millimetres ukuvuleka. Indawo yokulayisha ingu 2.52 square meters okusho ukuthi ungakwazi ukufaka isithuthuthu sasezintabeni uma nizikhipha nomndeni.
ngikhuluma ngokubaluleka kwesithebe sayo nje yingoba ngiqaphele ukuthi iningi le genge yakithi ihlale njalo isivalile isithebe ngoba ayisisebenzisi isikhathi esiningi. Njengoba kuyiveni nje ulindele ukuthi uhambe ngayo ezindaweni ezimbi nasemigwaqeni ewugwadule yilapho kusebenza khona ibhathini eliqinisekisa ukuphepha elibizwa nge “Off-Road Mode” elenza ukuthi imoto yehlise ijubane uma isihambe emigwaqeni emibi.
SIYASONGA NGE AMAROK DOUBLE CAB
Thenga i-Amarok uyisebenzisele ukungcebeleka nomndeni wakho futhi iyakwazi nokuthwala impahla. Akuyona imoto okumele uyenze umhlobiso lena.
AMANANI
Trendline
Amarok Double Cab 2.0 TSI 118kW R313 500
Amarok Double Cab 2.0 TDI 90kW R341 700
Amarok Double Cab 2.0 TDI 90kW R391 900
Highline
Amarok Double Cab 2.0 BiTDI 132kW R375 100
Amarok Double Cab 2.0 BiTDI 132kW R425 300
I-Amarok iphuma ne warranty yeminyaka emithathu emuva kuka 100 000km ne -service plan ka 90km emuva kweminyaka emihlanu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ufuna izimpendulo owakhubazeka esibhedlela
2013-01-02 11:01
Johannesburg - Umlisa waseSoweto osehamba ngezinduku kulandela ukukhubazeka elashwa eChris Hani-Baragwanath Hospital, ezinyangeni ezintathu ezedlule usecele usizo kwabeHealth Professionals Council of SA.
UTshepo Monyake, 38, usebenzisa izinduku zokubamba kusukela ngo-Okthoba ngonyaka odlule, lona wangena esibhedlela kusolakala ukuthi une-meningitis.
Ngokusho kwakhe, uthi udokotela osenamava ngokomsebenzi wayalela udokotela osafunda ukuba amhlole umgogodla, ngokuthi ampompe uketshezi kuwona.
Uthi udokotela oyimfunda wageja umthambo amahlandla amahlanu, nokukholakala ukuthi kwamkhubaza.
Isibhedlela samhlola nge-magnetic resonance imaging (MRI) scan, ngokusho kokhulumela isibhedlela uMonde Ntebe uthi kwatholakala ukuthi uMonyake akanalutho.
Ayitholakalanga incazelo yokuthi kungani engasakwazi ukuzihambela, isiguli sithi sifuna incazelo.
UMonyake usecele iHPCSA ukuba ingenelele kuloludaba, ngokwe-email ethunyelwe kwabakwa-HPCSA ngoDisemba 24, neyabonwa yiphephandaba iSowetan, uMonyake ufuna incazelo ngokukhubazeka kwakhe.
Okhulumela abakwa-HPCSA uLize Nel akatholakalanga ukuphawula ngalolu daba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Ugwetshwe iminyaka emithathu ngokweqa ejeleComment on this story
INKANTOLO yeMantshi yasePitoli ithole uBongani Moyo enecala lokweqa ejele yase imgweba iminyaka emithathu ejele.
IMantshi uLen Miller ithe ukweqa ejele yicala elibomvu inkantolo okumele ikhiphe isigwebo esinzima ngalo.
Uthe okunye abakubhekile wukuthi uMoyo wayevela enkantolo ngenxa yamacala abucayi ngesikhathi eqa. UMoyo kuthiwa wasukuma waphuma emabhilidini enkantolo ngo-Agasti ngesikhathi ehlaliswe emabhentshini ngaphandle kwenkantolo. Ngaleso sikhathi kuthiwa wayehamba ngezinduku.
Ngesikhathi evela enkantolo wayenabanye abathathu bebekwe amacala okuphanga kuhlonyiwe, ukutholakala nezibhamu ezingekho emthethweni, izinhlamvu kanti baphinde bagoloza ngesikhathi beboshwa.
Izolo enkantolo kuvele ukuthi uMoyo ubesanda kugwetshwa iminyaka engu-14 ngecala lokweqa ezitokisini esiteshini samaphoyisa eGoli.
Noma inkantolo ingazange ichazelwe ngemininingwane yonke emayelana nokweqa kwakhe kodwa izwe ukuthi uMoyo wagwetshwa ngoJuni 4.
IMantshi uMiller usichithile isicelo sommeli kaMoyo u-Advocate Donald Somo, sokuthi isigwebo seminyaka emithathu sihambisane neminyaka engu-14. Kulindeleke ukuba isicelo sakhe sokudlulisa icala silalelwe ngoJuni 26.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Abasisheshisele bafe asebegugile - Ungqongqoshe
2013-01-22 14:06
Cape Town – UNgqongqoshe wezeziMali eJapan ngoMsombuluko uthe izaguga zakuleliya lizwe zincela umnotho wezwe futhi indlela yokuxazulula le nkinga ukuthi izaguga ziye esibhedlela zisheshiswe zife, kusho umbiko.
"Ngingavuka ngiphatheke kabi uma ngazi kahle ukuthi uhulumeni ongikhokhela izindleko zokulashwa," iThe Guardian ibike ukuthi ungqongqoshe uTaro Aso usho kanje emhlanganweni obumayelana nokushintshwa kwendlela abantu abaphila ngayo eweni.
"Le nkinga ngeke ixazululwe ngaphandle kokuthi bavunyelwe ukuba basheshiselwe ukufa."
Ngokusho kombiko, u-Aso, oneminyaka engu-72 ubudala, uthe uyalele umndeni wakhe ukuba ungayivumi indaba yokwelula impilo.
"Angikudingi ukunakekelwa kanjalo, uma sengiguge kakhulu kumele ngibulawe."
Umbiko uthe ngokuhamba kwesikhathi ungqongqoshe ube esezama ukucacisa ukuphawula kwakhe, wathi ukuphawula kwakhe kube ngokungaqondile empeleni ubeqonde ukukhuluma ngaye nempilo yakhe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Ugeqa amagula owasinda kowembazoComment on this story
SIMPHIWE NGUBANE
UGEQA amagula eNkantolo eNkulu eThekwini owesilisa ongufakazi othi waphunyuka emlonyeni wengwenya esinda ejuqwa ngembazo nguJoseph Phindile Ntshongwana (osesithombeni).
UMnuz Khangelani Mdluli utshele iNkantolo ukuthi wahlaselwa uNtshongwana emsola ngokuthi udlwengule indodakazi yakhe wayithelela ngegciwane lengculazi.
“Ngangihamba ngomgwaqo uRoad One eLamontville ngibuya emsebenzini ngabo-10.40 ebusuku ngesikhathi kupaka i-Peugeot e-silver grey eduze kwami kwaphuma indoda ende eyondlekile ekhanyayo ngebala, eyayigqoke izingubo ezimnyama iza kumina.
“Yafika yangitshela ukuthi beyingathembi ukuthi ngiyophinde ngihlangane nayo. Yabuza ukuthi ngiyidlwenguleleni ingane yayo ngayisulela ngengculazi.
“Ngaphendula ngathi angiyazi leyo ngane futhi ingubani eyakuphi, uNtshongwana wacasuka esethi angingamenzi isilima ngokumbuza into engiyaziyo, wahosha imbazo wagadla ezimbanjeni ngoba ikhanda ngase ngilivikele,” kuchaza uMdluli obebukeka kungathi usasibona senzeka lesi gameko emqondweni wakhe. Uthe wayengamazi umsolwa futhi engakaze ahlangane naye ubuso nobuso, esemjuqa nje.
UNtshongwana ubhekene namacala ayisishiyagalolunye okukhona kuwo amane okubulala, amabili okuzama ukubulala, elokuthumba, elokudlwengula nelokushaya ngenhloso yokulimaza. Uwaphika wonke la macala, lokhu kufakazelwa ngummeli wakhe u-Advocate Themba Mjoli nsukuzonke ochitha ubufakazi obethulwa enkantolo ngofakazi ethi umsolwa akayikhumbuli yonke le nto okukhulunywa ngayo.
UMdluli uthi waphunyuka wabaleka kodwa uNtshongwana elokhu esezithendeni zakhe.
“Nganqamula emizini yabantu ngihamba ngezindlela engingazazi, ngaphunyuka kanjalo,” usho kanje ethi wathola imihuzukwana wangaya esibhedlela.
Lesi sigameko senzeka ngoMashi 22 wangonyaka odlule.
Ibhungu elinguSiyanda Khumalo waseMlazi kwa-T, naye owasinda ejuqwa, utshele inkantolo ukuthi ngayizolo ebusuku ezibuyela kuyise ngo-9 ebusuku kwaqhamuka imoto enombala o-silver grey eyamdlula yase ijika ezimpambanweni zomgwaqo oya eMangosuthu University of Technology noya eSiphingo yabuyela kuyena.
UKhumalo uthi waqinisa izinyawo esebona ukuthi kukhona umuntu omlandelayo ophethe uplastiki obomvu onokuthize phakathi.
“Ngachezuka ngangena endleleni encane yesizulu, le ndoda ende eyondlekile ekhanyayo ngebala eyathi uma ingibamba ngesiphika sesikibha ngaphunyuka yase ishaya ezimbanjeni ngembazo yadlula yawela phambi kwami.
“Ngesikhathi engibamba ngiphulukundlela wakhuluma engundaza amagama athile ngesiZulu okwenza ngaqaphela ukuthi umuntu omnyama,” kusho uKhumalo othe wabaleka waze wangena nezicabha kubo, nomsolwa washaya wachitha ngemoto.
Namhlanje kuzoqhubeka kufakaze owesifazane ona-27 waKwaNongoma kodwa owayehlala eThekwini ngesikhathi sesigameko othi wathunjwa wadlwengulwa nguNtshongwana izinsuku ezine.
Icala liyaqhubeka namuhla.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Amaphoyisa agasele emahhovisi abamele izitabane
2012-08-22 08:08
Harare - Izinhlangano ezimele amalungelo abantu e-Afrika zithe amaphoyisa eZimbabwe agasele emahhovisi enhlangano emele abantu abathandana bengabobulili obubodwa, ashaqa amakhompyutha namaphepha.
Lokhu kwenzeka nje kusadlule isonto kuboshwe amadoda athandana wodwa angu-44.
I-Aids and Risghts for Southern Africa ithe iloli ebigcwele amaphoyisa igasele emahhovisi eGays and Lesbians of Zimbabwe enhlokodolobha iHarare ngoMsombuluko.
Lezi zinhlangano zizwakalise ukukhathazeka ngalokhu abakubiza ngokucwasa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
Izinsolo zokuhlukunyezwa kwamasosha asafunda
2013-02-04 10:01
Johannesburg - Sekuqubuke izinsolo ezithi kunokuhlukumeza okukhulu okuqhubeka e-Oudtshoorn
Infantry School, kwathi umama womunye wabafundi wabhalela abakwaSA
National Defence Force Union (Sandu), ebazisa ngalokhu.
Umbiko okhishwe yiphephandaba iBeeld uthi incwadi ebhalelwe inyunyana ngumama womunye wamasosha esifazane, uthi amasosha esifazane ashiswa ngogwayi aphinde akhahlelwe.
Inyunyana ithi isola ukuthi amasosha ahlukunyezelwa ukuthi asuke esekhulelwe, nokho ithi izophenya ngalezi zinsolo.
Umbiko uqhubeka uthi amasosha ayanqatshelwa ukuthi acele usizo lwanoma yiluphi uhlobo, kuthiwa anikwa usizo lokuhlela umndeni kuphela.
Omunye wabazali ongafunanga ukudalulwa igama, uthi evakashele kulesi sikole, wafica umfundi wesilisa eshiswe ngogwayi ebusweni.
Okhulumela iSandu uPikkie Greeff, uthi okwamanje bebengakatholi mpendulo evela kwabombutho mayelana nencwadi lena.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Uqophe elinye icwecwe uBenniComment on this story
INTATHELI YESOLEZWE
AKUSENSUKU zatshwala kuqale umqhudelwano i-Africa Cup of Nations (Afcon), kanti ngale kokuhamba kancane kokudayisa kwamathikithi nokungashayi amagoli kweBafana, zikhona izindaba ezizojabulisa abantu.
Isihlabani seBafana Bafana uBenni McCarthy sesiqophe ingoma nophrojusa we-hip hop wodumo kuleli uDome. Le ngoma esihloko sithi Viva Afrika, kungenzeka ibe yingoma evelele ebholeni.
Yenziwe ngokuhlanganyela yiqembu le-hip hop iTeam Tswara kanti iphethe lesi sihlabani sebhola esingeke size sibe yingxenye yomqhudelwano we-Afcon ngenxa yokulimala.
Enye ingoma kaBenni ake wayiqopha yenziwa ngo-1998 lapho ayecula khona neTKZee ngethi Shibobo eyadayisa ukwedlula zonke izingoma ezingama-single okuze kube yimanje ingakaze idlulwe.
“Ngicula neTKZee ngangibhalelwe amagama engangizowacula, okwami kwaba wukungena estudiyo ngiqophe kodwa kuViva Afrika ngizibhalele ngokwami,” kusho uBenni.
“Ngangesaba ngendlela eyisimanga ukuwabhala kodwa abafana ebengisebenza nabo bangenza ngakhululeka,” kuqhuba uBenni.
Uthi kule ngoma uberepha ngamava asewaqoqe kunobhutshuzwayo yonke le minyaka selokhu aqala ukudlala.
“Sengizuze kakhulu kunabanye abadlali base-Afrika kanti bengifuna ukubhala ngakho konke lokhu. Le ngoma iyingoma yesizwekazi sama-Afrika kanti ihlanganisa izigqi zase-Afrika eziningi. Igqugquzela ama-Afrika ukuthi azethembe asebenze ngokubambisana,” kuchaza lesi sihlabani.
Uthi waxhunyaniswa noDome nabarepha abangoDiva, Boy noRytious abacula kuleli culo, yimenenja yakhe.
“Laba ngabarepha abasafufusa kanti baphethe ithalente eliyisimanga. Badinga ukuthola ithuba nje kanti ngokusebenza nami bangaphumelela. Ngiqophe leli culo ikakhulukazi ngenxa yabo laba bafana,” kusho uBenni.
UBenni uphinde waqopha elinye iculo leqembu lakhe i-Orlando Pirates lapho ebe nesizini eyimpumelelo khona ngonyaka odlule.
Kule ngoma esihloko sithi Amabhakabhaka ubonga abalandeli bakhe ngokumeseka njalo.
Lezi zingoma zombili ziphrojuswe nguDome oseke wasebenza nezihlabani ezifana noSlikour, HHP, Skwatta Kamp, Pro nabanye.
UDome uthe: “UBenni ungumfana olungile. Wafika lapha ezilungiselele, wayesezilalele lezi zingoma ngaphambi kokuthi eze lapha. Bese sivele sizihlanganisile izinsimbi ngezingoma zebhola ukuze sigqugquzeleke.”
UBenni uthe kube mnandi ukwenza lezi zingoma njengoba umculo uyingxenye enkulu yempilo yakhe.
Ngale kwalezi zingoma ezimbili, uBenni uvela kwi-video ka-AKA yodumo ethi Jealousy kanti usanda kunxenxwa yiTKZee ukuthi acule iShibobo bukhoma emcimbini.
“Angethuki uma ngidlala ibhola kodwa ngicula bukhoma esteji kuxega amadolo,” kusho lo mdlali.
Umsebenzi wakhe wakamuva awusho ukuthi usefuna ukusebenza ngomculo, kusho ithimba labamphethe, uyohlale ebheke ibhola neqhaza lakhe kwi-Orlando Pirates neBafana Bafana.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
UHunt ugculisekile ngabafana bakhe
2012-08-20 14:01
Johannesburg - Nakuba ebebonakala ngokusobala ukuthi akagculisekile ngesinqumo sikanompempe sokukhipha umdlali wakhe ngekhadi elibomvu, umqeqeshi weSuperSport United uGavin Hunt wanelisekile ngokuthi abadlali bakhe bakwazile ukubamba i-Orlando Pirates kowe-MTN8, emlenzeni wokuqala kowandulela owamanqamu obungeSonto, kubika iKickOff.com.
I-United ibisidlala ingaphelele kulandela ukuthola ikhadi elibomvu kuka-Edwin Gyimah ngaphambi kwesiwombe sokuqala emdlalweni obusePeter Mokaba Stadium.
"Sidlale kahle, ngakho siyajabula, kodwa bekuwumdlalo onzima,” kusho uHunt.
"Kusanomlenze wesibili esisazowudlala, kanti siwubheke ngabomvu, angithandi ukwanda ngamaningi ngoba ngingazithola sengizifake enkingeni.”
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Uzobe eyibuza eBoulevard ibhoza uHip Hop PantsulaComment on this story
FANELESIBONGE BENGU
“BOSSO Ke Mang? Wena!” Lezi yizinhlamvu ezichaza abaningi kulezi zinsuku ezisengomeni yesihlabani se-hip hop sakuleli u-Hip Hop Pantsula (HHP).
Kule mpelasonto lo mculi odabuka eMafikeng, eNorth West, uzobe ebuza ukuthi ngubani ibhoza eBoulevard kuFlorida Road, eThekwini, ngeSonto emcimbini oba kanye ngenyanga obizwa nge-The One & Only.
UJabulani “Hip Hop Pantsula” Tsambo, uzobe enandisa kulo mcimbi ozoqala ngehora lesibili emini kuze kuyoshaya entathakusa ngakusasa.
Lo mculi unengoma eshisa izikhotha kulezi zinsuku esihloko sithi Bosso Ke Mang ehunyushwa ngokuthi Ngubani Ibhoza.
Le ngoma ihamba phambili ezinkundleni zokuxhumana ngoba abantu bahlale njalo bebuzana ukuthi ngubani ibhoza.
Ukuduma kwale ngoma sekuholele ekutheni noDJ Cleo owafika wayicula ngesikhathi emukela indondo kumaSouth African Music Awards, afune ukuyenza kabusha isishaya ngesigqi se-house.
Umgqugquzeli walo mcimbi ngaphansi kwenkampani ebizwa ngeT5SE, uSibo, uthe bakhethe lo mculi ngoba abantu bayamthanda futhi ingoma yakhe ingezinye kwezihamba phambili kuleli njengamanje.
“Uma uzokhumbula, ngenyanga edlule sasimeme iMiCasa, nayo okuyiqembu elihamba phambili kuleli njengamanje. UHHP naye uhamba phambili ngakwi-hip hop nokuyingakho simeme yena,” kusho uSibo.
Uthe uHHP uzobe ephelezelwa nguDJ Feel, Benny Maverick nabanye.
n Isolezwe lizimisele ngokukwenza ibhoza nawe mfundi ngokukupha ithikithi elilodwa elihamba ngamabili kwamahlanu eliphisana ngawo.
Okumele ukwenze wukuthumela igama elithi HHP ngeSMS enombolweni ethi 33963.
Umncintiswano uvalwa namhlanje ngo-3 ntambama. Abawinile bayokwaziswa ngokushayelwa ucingo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kuphazamiseke ugesi eFree State
2012-08-08 16:45
Johannesburg - Abantu baseSterkfontein, iseSwimburn kanjalo naseHarrismith, eFree State bazolala bengenawo ugesi njengoba uphazanyiswe yisimo sezulu, kusho abakwa-Eskom.
Okhulumela inkampani esifundazweni uStefanie Jansen van Rensburg ubike ukuthi abantu abalinganiselwa ku-46 baseSterkfontein nabangu-183 baseSwinburn, bathole ukuphazamiseka.
"Sizoqinisekisa ukuthi ugesi ubuyiswa ngokushesha.”
Inkampani ithe ukwemboza kweqwa kwenza kube nzima ukuhlonza ngendlela inkinga.
UJansen van Rensburg uxwayise abahlali wathi kumele bawuqaphele ugesi ngoba ungabuyiselwa esimweni sawo nanoma yinini.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
ICosatu ibhalele uMnyango wezokuThutha incwadi
2012-11-07 16:27
Johannesburg - Umfelandawonye wezinyunyana zabasebenzi iCosatu, usubhalele uMnyango wezokuThutha ucela ukuthi uchithe uhlelo lwama e-tolls.
Imali yokukhokhela imigwaqo kumele ixetshulwe engxenyeni yabakhokhi bentela, kusho okhulumela iCongress of SA Trade Unions, uPatrick Craven.
ICosatu ithi ama e-tolls azokuba nomphumela omumbi kubantu abampofu abavele babhekene nenkinga yokushoda ngemali yokudla nemali yokugibela.
"Lokhu angeke kugcine ngokuhlukumeza kuphela abantu baseGauteng, njengoba uhulumeni ethi i-etolling izosabalala nezwe lonke.”
UCraven uthi abantu baseNingizimu Afrika babhekene negwadla yezikweletu.
"Iqiniso wukuthi abantu abahamba ngezimoto abanayo enye imali abasala nayo eceleni. Lokhu kuchaza ukuthi abantu abangenayo imali akumele basebenzise imigwaqo emikhulu ekhokhelwayo.”
Kulindeleke ukuthi uhlelo lwama-etolls luqale ukusebenza mhlaka-26 Novemba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
I-IFP iyamphika uNzimande kuyoComment on this story
CELANI SIKHAKHANE
INKATHA Freedon Party isiphumele obala yathi uNobhala-Jikelele weSouth African Communist Party (SACP) uDkt Blade Nzimande akakaze abe yilungu labo yathi abaveza lezi zinsolo baziqhubela umkhankaso wabo wezepolitiki.
Le nhlangano ikusho lokhu ngemuva kwemibiko yangempelasonto lapho kuthiwa uMnuz Tony Yengeni oyilungu lesigungu esiphezulu ku-ANC “uthuke” uNzimande besemhlanga-nweni wangoMsombuluko owedlule wathi akathule ngoba akazi lutho nge-ANC futhi ungumafikizolo ngoba wayeyi-IFP.
OwayenguMgqugquzeli kazwelonke we-IFP, uMnuz Albert Mncwango okunguye owayebhekele izindaba ezithinta amalungu nabajoyina i-IFP ngeminyaka yo-1980, uthe abantu be-ANC bazidlalela ngoNzimande ngalezi zinsolo.
“Okusixakayo ngale ndaba wukuthi kungani abantu be-ANC beqhubeka nokuphuma iqhubu noNzimande bemsola ngento engekho ekubeni kunenqwaba yezishoshovu ze-IFP eseziphethe izikhundla eziqavile kuKhongolose kodwa okungashiwo lutho ngazo.
“Lokhu abakwenzayo sikubona kungukuzidlalela ngaye, futhi uma kungukuthi wayeyi-IFP yini embi ngalokho ngoba baningi abantu abake baba yiNkatha ngale minyaka edlulile,’’ kusho uMncwango.
Uthe ngisho nabo njenge-IFP ukube uNzimande wayeyi-IFP ngempela ngabe namanje basazishaya isifuba ngokukhiqiza umholi ofana naye futhi ngabe abafihli ukuthi wake waba yilungu labo.
Lezi zonsolo i-SACP isike yazichitha ngoba ithi zingamanga futhi zenziwa yilabo abazama ukubeka kabi ubuholi bayo ngoba kukhona abanye ababebhecwa ngokuthi babeyizimpi-mpi zobandlululo. Omunye wabaholi abadala be-IFP owayezinze eMgungu-ndlovu ngakubo kaNzimande uMnuz David “Gandagand’ongenasteringi” Ntombela, uthe lezi zinsolo zingamanga ngoba uNzimande babengakaze bambone ngisho emibuthwaneni yabo.
Uthe umazi kudala uNzimande nokuze kwagcina ngokuthi ashade nentokazi yakwaNtombela kodwa angahlobene nayo kanti ubengakaze ambone ekwezepolitiki ngaphandle kokuthi ubone esekhonjwa ku-SACP.
Okhulumela i-SACP uMnuz Malesela Maleka uthe le nto isiyabaxaka ukuthi kungani uma kusondela izingqungquthela noma kunezingxoxo-mpikiswano ezishisayo ku-ANC bese abantu beyivusa.
Uthe okubakhathazayo ukuthi le ndaba uma kukuhle akekho ku-ANC oyivezayo ukuze kuhlalwe phansi ikhulunywe noma iphenywe.
“Sizokwenza konke ukuvikela uNzimande kula mahlebezi esiwaziyo ukuthi angamanga,” kusho uMaleka.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Osomahlaya bachitha eyokungezwaniComment on this story
SIHLE MKHIZE
USOMAHLAYA waseThekwini uPastor Mjosty uthumele umyalezo oshubile kulabo abafaka unyawo lwedada ebudlelwaneni bakhe noSboniso Masuku odume ngoDlungelwa.
UMjosty ubekhuluma eMatimatolo, eGreytown emgubhweni wosuku lokuzalwa lukaDlungelwa obe neminyaka engu-34 ngeSonto.
UMjosty uthe sebekhathele ngabantu abakhuluma ngamagama abo kabi ngenhloso yokumosha.
Usho lokhu nje, bese kunamahlebezi okuthi laba bobabili sebeyinkukhu nempaka kusolwa uMjosty ngokudla imali kaDlungelwa.
“Sesikhathele ngabantu abakhuluma kabi ngomunye, ngifuna nazi ukuthi njengoba kade nimbona uDlungelwa ekade ehleli nani lapha ekhaya yingoba wayelimele engozini yemoto hhayi lokhu okushiwoyo. Njengoba eseluleme sesizoqala phansi ukusebenza,” kusho uMjosty.
UDlungelwa ubonge wanconcoza kubo bonke abambungazile ngalolu suku wagcizelela ukuthi njengoba namhlanje aziwa ngamahlaya yingenxa kaMjosty.
Uphinde wamtusa nangokuthi ufake isandla ngokuthenga izipho nokunye okuningi kulo mcimbi njengoba yena ubethi ukhala engashayiwe kwazise kade engasebenzi ngenxa yokulimala.
“Njengoba nazi ukuthi kade ngilimele futhi angisebenzi ngicela nazi ukuthi uMjosty ungomunye wabantu abangixhasile ukuze usuku lokuzalwa lwami lube yimpumelelo. Uqhamuke eThekwini ethwele,” kusho uDlungelwa.
Laba bobabili sebezakhele udumo kuma-DVD amahlaya okubalwa ethi Mphathiswa elanywa ngethi Kwaito Church Service.
Akuphelanga lapho njengoba uMjosty ephinde wakhipha i-albhamu ye-kwaito kaDlungelwa ngaphansi kwe-Estertainment esihloko sithi Ten Year Plan.
Ngesikhathi kuqhubeka lo mcimbi izithameli ebezikhona okubalwa omakhelwane nabangani bahleke kwabuhlungu izisu uMjosty efunza ikhekhe uDlungelwa wena owabona izithandani.
Kube ukuphela kwezinkulumo ebezihambisana namahlaya ebezethulwa yilaba bobabili oDJ bendawo baqhulula isgubhu kwamnandi kujatshulelwa uDlungelwa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ngeke izithambise iBafana - Igesund
2013-01-23 07:47
Durban - Umqeqeshi weBafana Bafana uGordon Igesund usephinde wagcizelela ekutheni ezakhe ngeke zitshengise kwesaba kanti futhi zizobhukula uma sezibhekene ne-Angola kowe-Africa Cup of Nations kusihlwa, kubika iKickOff.com.
Womabbili la maqembu azongena kulo mdlalo azi ukuthi uma elinye lingase linganqobi kusho ukuphela kwendlela kule midlalo.
Ayadingeka amaphuzu amathathu, u-Igesund uhlela ukwenza izinguquko agqugquzele nabadlali ukuthi badlale ngokuzimisela.
"Kuzoba ngumdlalo owehlukile lo, sizobekezela ukuze sithole imiphumela ezojabulisa izwe," kuqhuba u-Igesund.
Yize umqeqeshi kumcacele bha ukuthi ezakhe zizobe zidlala neqembu eliyingozi, kodwa ukhuthaza abafana bakhe ukuthi bangazithambisi eMoses Mabhida Stadium.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Ubhushuzele nqunu encenga u-R100
2012-12-06 14:02
Johannesburg - UNyankwabe Ndzobe, 26, waseHazyview, eMpumalanga, uphoqeleke ukuthi akhumule abhushuzele emgwaqeni emini kwabha, ngoba encenge ukubolekwa imali.
UNdzobe ubedinga u-R100 efuna ukuyodlala amaphepha, ngethemba lokuthi uzowina bese ekwazi ukuthengela umndeni wakhe ukudla.
Umngani uthe angakwazi ukumboleka kuphela uma evuma ukukhumula ahambe nqunu abukwe wumphakathi, emini.
UNdzobe ukhumule wasala ngesudi yesele, ehamba ebingelela abantu ahlangana nabo, epitshoza ibanga elingu-1km, njengokusho komngani.
Akupheleli lapho, intokazi lena kuthiwe ayihambe imemeza ithi: “Ngikhangisa ngobu-Afrika!”
Lokhu kuthuse kwaphinda kwathukuthelisa abahlali.
“Noma ngabe ubefuna malini. Akumele umuntu wesifazane alahle isithunzi sakhe ngale ndlela,” kusho esinye sezakhamuzi.
UNdzobe uziphendulele ngokuthi uhluphekile futhi akekho ozimisele ukubasiza.
“Akekho umuntu onendaba nathi. Angibulalanga muntu, ngisebenzise umzimba wami ukuthola imali. Bekumele ngithenge ukudla.”
Umngani usekhiphe u-R50, usazophinda akhiphe omunye futhi, njengokwesethembiso, kusho uNdzobe.
- Thola ezinye
izindaba zeDaily Sun kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun


text:
Kuboshwe ongqongqoshe eN Cape
2012-11-21 14:04
Johannesburg - Ongqongqoshe ababili baseNorthern Cape bekanye nabanye abantu abahlanu, baboshiwe mayelana nezinsolo zenkohlakalo, ukukhwabanisa kanye nokusebenzisa budedengu imali, kusho uphiko loKlebe.
"Ongqongqoshe ababili kanye nezikhulu ezintathu zakwaSA Social Service
Agency kanye nabanye abantu ababili baboshwe ngamaphoyisa ophiko loKlebe ngoLwesithathu ekuseni," kusho okhulumela uphiko uCaptain Paul Ramaloko.
"Laba babhekene namacala ahlanganisa inkohlakalo yezigidi zamarandi, konke lokhu bekwenzeka eKimberley. Abasolwa kulindeleke bavele ngaphambi kwenkantolo ngoLwesithathu (namhlanje)."
URamaloko uthi ukuboshwa kwalaba kuhlobene nenkohlakalo eyaqala kusukela ngoMeyi 2005 kuya kuDisemba 2009.
"Angeke ngidedele umbiko otheni, abasolwa bengakaveli ngaphambi kwenkantolo," echaza.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kulimale 12 kusha ifemu eKZN
2012-02-02 07:32
Durban - Kulimale abantu abangu-12 kwahlengwa izilwane ezinhlanu ngesikhathi kusha ifemu oThongathi, KwaZulu-Natal, kusho abosizo lokuqala.
Lo mlilo uqubuke ngezithuba zawo-15:00 ngoLwesithathu, kusho okhulumela iNetcare 911 uChris Botha.
“Abosizo lokuqala nezicishamlilo bafike kule ndawo bathola ibhilidi lisha ubuhanguhangu,” esho.
Abantu abangu-12 balashelwe ukuhogela intuthu.
“Ukushisa komlilo kwenze kwaba nzima ukuhlenga izinja ezimbili namakati amathathu, kodwa sibhukule kwaze kwalunga," eqhuba.
- Landela
IzindabaNews24 kuTwitter
- SAPA


text:
Ziningi izinkinga ngamanzi - Umbono
2012-10-10 16:38
Cape Town - UNgqongqoshe woMnyango wezaManzi uJohan van Rooyen uthe abahlali edolobheni laseThekwini naseKapa bangase bazithole besebenzisa amanzi aseke asetshenziswa, asephuma ezitamukokweni.
Amanzi azohlanzwa kabusha bese ephinda esetshenziswa, lokhu kungexa yokushoda kakhulu kwawo.
Abafundi bathi kuningi okonakale ngamanzi, bathi abantu qobo kanjalo nomasipal akumele bazinuke amakhwapha.
U-Amina Chowdhury uthe: Abantu mabafunde ukuvalisisa ompompi.
USandile Devlenkunz Cebekhulu uthe: Seziningi kakhulu izindawo ekuwashwa kuzo izimoto, lokho kuyawaxhaphaza amanzi.
UMfundiso Adolph TheProsperous Sithole uthe: Abantu abayiqondi inking ayokushoda kwamanzi, ompompi abasezindaweni zomphakathi bahlale bexhaxhaza.
USelby Shongwe uthe: Abantu abazinuke amakhwapha, ezindaweni eziyimijondolo amapayipi amanzi ayazivuzela nje akukho muntu owanakile nonendaba yawo.
Akulungiswe imijondolo ukuze komgeke amanzi.
UMakhosi Dlamini Sbalkhulu uthe: Ngibona ukuhti omasipala bethu yibona abangakwazi ukuhlela kahle izinto, imvula ayikaze inqamuke ukuna.
UMkhomby Zungu uthe: Kulula kabi ukuthi kongeke amanzi, uhulumeni akakhele abantu izindlu bese kuphela amaxhaphozi lawa atholakala kuyona yonke imigwaqo.
UVuyisile Nhlabathi uthe: Aybo! Akuzanywe eminye imizamo, sekungaze kudliswe abantu amanyala.
USkhumbuzo Brian uthe: Kubalulekile ukonga amanzi abantu bangaze badle amanzi angalungile.
UMbongie S'khumbuzo Mthembu uthe: Inkinga wukuthi uhulumeni la manzi uzowayisa emalokishinikupehla, akahlanze amanzi olwandle.
ULindo Major Langa uthe: Ngeke angashodi amanzi kukhona abawagcwalise kuma-swimming pool.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Iziboshwa zikhala ngabakashwele eMalawi
2012-07-09 07:19
Zomba - Izikhulu eMalawi zithi kudingeke kumiswe uhlelo lokudedelwa kweziboshwa ebezizothola ushwele kamengameli kulandela ukuthi ezinye zivele zanquma ukuyigxoba.
Sekudlule izinsuku ezimbili uMengameli Joyce Banda ededele ngoshwele iziboshwa ezingu-377 njengoba leliya lizwe beligubha iminyaka engu-48 lathola uzimelegeqe.
Iziboshwa ebezibhikisha ejele elisenkabeni yeZomba zivimbele ukudedelwa kweziboshwa ezingu-34 ebezidedelwe ngoshwele.
Lezi ziboshwa bezikhala ngokuthi esinye sezibohswa esithole ushwele singumdlwenguli esinye singumbulali.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AP


text:
Isibhedlela samshiya isitho sangasese silenga
2012-08-01 12:06
Johannesburg - Owesifazane wasePitoli uthi wathuka kwaphela nasozwaneni ngesikhathi ethola ukuthi “amazambane” omyeni wakhe angaphandle kwezikhwama, osukwini olulodwa ngemuva kokuthi ededelwe esibhedlela.
Iphephandaba iPretoria News ibike ukuthi uPaulos Vilakazi, 70, washona ngemuva kwezinsukwana ededelwe esibhedlela.
Umndeni ugxeka amanesi asesibhedlela iKalafong Hospital, umndeni uthi uVilakazi wadedelwa enesilonda esingapholile esithweni sakhe sangasese, ngemuva kokuthi ekade ehlinzelwe umdlavuza.
“Vele ekugcineni wayezoshona ngoba wase ekhulile kodwa kwakungamele afe ngenxa yobudedengu bamanesi,” kusho umfelokazi uHazel Vilakazi.
Umbiko wephephandaba uthe uVilakazi wawa ngaphambi kokuthi adedelwe esibhedlela, amanesi atshela unkosikazi ukuthi akamnakekele yena amgeze isilonda.
Isibhedlela asitholakalanga ukuthi siziphendulele ngalezi zinsolo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News 24


text:
Usiza abantu ukuthi baqale izinhlelo zokusiza umphakathiComment on this story
LUNGI LANGA
ISIFISO sokubona abantu bangakubo bethuthuka kwezezimali senze owesimame obenguthisha iminyaka eminingi waqala isikhungo sokucija ngamakhono.
UNkk Thandiwe MaMkhwanazi Zondi (49) waseCamperdown ongumnikazi wekolishi lokucija ngamakhono, iBondiswa FET College, eseCamperdown, uthe ukubona kusekuncane lokhu asekwenzile ngokuqala leli kolishi.
Ukuliqala kwakhe kulandela ukushiya ukufundisa abesekwenze iminyaka engu-11.
Uthe yize ayekuthanda ukufundisa wabona kungcono ayeke ayosebenza ezinhlanganweni ezisiza abantu ngaphandle kokulindela ukukhokelwa, ama-NGO, okwamnika ithuba lokuzihlanganisa ezinhlelweni zokusiza umphakathi.
Uthe babesiza abantu ukuthi baqale izinhlelo zokusiza umphakathi baphinde babafundise ngokudlulisela ulwazi kwabanye.
“Kwenye inhlangano engangikuyo besisiza abantu ngokubafundisa ngesifo sengculazi nokuthi singanqandwa kanjani,” kusho uNkk Zondi.
Okuningi kwalokhu kwakungukufundisa abantu abazodlulisela ulwazi kubantu, isikhathi esiningi kwakuba ngonompilo ababevakashela amalungu omphakathi bezobachushisa ngezindlela zokugwema igciwane nokuthi bangenza kanjani uma sebelitholile. Babecija abantu ababezofundisa abantu abadala abenza i-Adult Basic Education and Training (ABET).
Ikolishi lakhe lenza okufanayo – licija abantu abadlulisela ulwazi kwabanye.
Uthe kunzima ukudlulisela ulwazi onalo kwabanye uma ungaqeqeshiwe kukho.
Kunabantu abanezinto abazaziyo okuthi uma sekufanele baludlulisele komunye umuntu bahluleke.
Ikolishi lakhe liqale ngo-2008 kodwa kuze kube manje lilokhu lidlondlobele. UNkk Zondi akagxilile ekucijeni labo abafuna ukudlulisa ulwazi kuphela kodwa ucija abantu abazimisele ukungena kwezamabhizinisi nabanamabhizinisi.
Uthe uba nemihlangano yasekuseni lapho ekhuthaza khona abesifazane ukuthi bangene kwezamabhizinisi.
“Kunabantu abanamakhono angabenzela imali kodwa kube wukuthi abazi ukuthi bangaqala kuphi ukuvula amathuba okuthi lokho kwenzeke,” kusho uNkk Zondi.
Wenze isibonelo ngabantu abafuyile nabalimayo kodwa abangazi ukuthi bangakwazi ukudayisa imikhiqizo yabo, bangagcini nje ngokuyikhulisela ukuthi idliwe emakhaya abo kuphela.
Uthe kuningi laba abangakwenza kepha abantu ngeke babe nalolu lwazi uma kungekho ozosukumela ukubanika lona.
Okunye akwenzayo wukusiza osomabhizinisi abasafufusa ukuthi bakwazi ukuthuthukisa amabhizinisi abo.
Usezinhlelweni zokuletha olunye uhlelo oluqondiswe ezinganeni ezincane lapho zizofundiswa amaqhinga okonga imali. Lokhu kuzohlanganisa ukubafundisa ngokuthi imali ibekwa kanjani baphinde bafundiswe ukupela nezibalo nokunye okuzoqinisa ulwazi lwabo lwezinto zesikole.
Uthe lolu hlelo ngeke lube seCamperdown kuphela kepha luzodlulela nakwezinye izindawo.
UNkk Zondi uthe izingane ezivela emindenini ehlwempu zivame ukungabi naye umuntu ozozisiza ekubekeni imali ngoba isikhathi esiningi imali esuke ikhona ekhaya kuba ngeyokuthenga ukudla kanti kubalulekile ukuthi noma kuthengwa ukudla babenalo ulwazi lokubeka leyo mali encane abanayo. Kodwa uhlelo akulona olwezingane ezivela emindenini ehlwempu kuphela. Lolu hlelo azolwenza ngokubambisana nelinye lamabhange aziwayo luzokwenza ukuthi ingane nengane isheshe ifunde ngokubaluleka kokonga nokuhlelela ikusasa.
Uthe ufisa ukubona ikolishi lidlondlobala lifana namakolishi amakhulu azimele asezenzele igama.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
2014-10-23 18:08
Ukuzixhumela ugesi womkokotelo ngezinye zezinto ekuthiwa zigcina zikhipha imiphefumulo okanye kuqale imilio ezindaweni ezihlala abantu.
2014-10-23 13:43
Nazi izitayela wena uthanda siphi kulezi ezintsha abazenzile? Vula uzibone ungazise uthanda siphi noma isiphi ocabanga ukuthi singakufanela.
2014-10-23 09:57
Awubakithi yaze yahlupha le nja kodwa ngempela igangiswe yini. Nakhu kuzohlala amabele obala bo!
2014-10-22 12:33
Emhlabeni kunezinto ezinzima ukuzamukela kodwa okumele nakanjani sigcine sizamukelile ngoba ziyingxenye yempilo.
2014-10-21 16:59
Abaqala phansi banyuka njalo njalo, Labaculi bangenela imincintiswano balandela amaphupho abo futhi baphumelela.
2014-10-21 12:33
UPistorius ugwetshwe iminyaka emihlanu ebhadla ejele ngecala lokubulala ngokungenhloso, ugwetshwe emithathu walengiselwa emihlanu ngokusebenzisa isibhamu budedengu.
2014-10-20 16:03
Mhlampe ekugcineni nongayithandi uyoze ayithande iKaizer Chiefs, njengoba kuze kube manje ilokhu izikhombisile ukuthi iyinkunzi ematholeni.
2014-10-19 11:35
Engabe besesicutshungulwa okunjani isicelo sikaMngeni ngoba sasichithiwe phezu kokuba wayengasakwazi nokuhamba.
2014-10-17 17:30
Ibandla elikhulukazi eThekwini, i-Ethekwini Community Church, lizogubha iminyaka engu-9 liyibambile. kanti zizobe zibondiwe!


text:
Injabulo kubuya uthishanhloko obemisiweComment on this story
INTATHELI YESOLEZWE
KUKHALE amavuvuzela kubafundi kwaqhuma umkikizo komama abanezingane ezifunda esikoleni iKhulabebuka High, eMbumbulu emuva kokuba uMnyango wezeMfundo uthathe isinqumo sokubuyisela emsebenzini uthishanhloko obemisiwe.
Bese kuphele izinyanga ezine uthishanhloko, uNkk Premilla Deonath, amiswa ngezinsolo zokuthi akakwazi ukuphatha. Okunye abesolwa ngakho wukuhlohla abazali namanye amalungu omphakathi ukuthi basuse udlame.
Incwadi egunyaza ukuba abuyele esikoleni yasayinwa yiNhloko yoMnyango, uDkt Nkosinathi Sishi, ngo-Okthoba 29 kodwa yena uze wayithola ngoMsombuluko, emuva kwezinsuku ezimbili kade efonelwe yisikhulu sesifunda sithi akeze azombona emahhovisi.
“Bengijabule kodwa ngididekile ngoba incwadi ibhalwe u-Okthoba kodwa mina ngiyithole manje. Angazi ukuthi kade ilokhu ikuphi,” kusho uNkk Deonath.
Noma lo thishanhloko esephindiseliwe esikhundleni sakhe kubhekeke ukuthi aqhubeke nokuhamba icala lakhe lokuqondiswa kwezigwegwe elihlehliselwe uJanuwari 22.
Uthe wayesecaleni ngoNovemba 22 no-23 kodwa akukho lutho okwashiwo ngokuthi akaphindele emsebenzini.
“Selokhu laqala leli cala ngilokhu ngisho ukuthi ngimsulwa, akukho engikufihlayo,” kusho lo thishanhloko.
Uthe le nkinga yasuswa wukungezwani okungaphakathi esikoleni.
“Yipolitiki yangaphakathi nje engikholwa wukuthi izingane zami kwakungamele zifakwe kuyona kodwa njengoba sengibuyile izinto sezizophindela esimeni esejwayelekile,” kusho uNkk Deonath.
Ukungabikho kukathishanhloko esikoleni kube nomthelela omkhulu njengoba kuke kwaba nobuhixihixi emakilasini inyanga yonke abafundi, abazali namalungu esigungu esengamele isikole betoyiza.
Noma lesi sikole besibhekene nezinkinga ngonyaka odlule sikwazile ukuthi siphumelele ngo-100%.
Izolo uNkk Deonath wamukelwe esikoleni ngomkikizo, umculo namavuvuzela.
“Kuyamangaza indlela umphakathi ojabule ngayo ngokubuya kwakhe,” kusho unobhala weSGB uNkk Ncamsile Ngcobo.
UMnuz S’gananda Ngubane oyiphini likasihlalo weSGB uchaze uNkk Deonath njengomuntu osebenza kanzima futhi ofike wasebenza kahle esikoleni sabantu abamnyama noma engowomdabu waseNdiya.
“Akaziphathi engathi ungcono kunathi, akacwasi ngokwebala, ungomunye wethu. Umphakathi wahlukumezeka ngesikhathi emiswa,” kusho uNgubane.
Uthisha wakulesi sikole uMnuz Mandla Dlamini uthe isikole besingaphethwe ngendlela ngesikhathi uNkk Deonath engekho.
“Njengoba esebuyile sekuzoba nethimba eliqinile lokuphatha, ukufundisa nokufunda kuzoqhubeka nezinhlelo zesikole zizohamba ngendlela,” kusho uDlamini.
Okhulumela uMnyango wezeMfundo, uMnuz Muzi Mahlambi, uthe ithimba eliphenye icala likaNkk Deonath liphakamise ukuthi aphindiselwe esikhundleni sakhe.
“Uvunyelwe ukuba abe ephindela emsebenzini njengoba icala lakhe lisaqhubeka,” kusho uMahlambi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Luzoqhubeka ukhetho KwaMashu - IEC
2012-12-03 14:05
Durban - Ukhetho lokuchibiyela eThekwini kuwadi 39 ekhungethwe yizinkinga, luzoqhubeka nakuba kusanezehlakalo zodlame kule ndawo yaKwaMashu, kusho okhulumela abengamele ezokhetho esifundazweni uMawethu Mosery ngoMsombuluko.
Uthe i-Independent Electoral Commission (IEC) isiyibhekile yonke imibiko eyahlukene kule wadi, ehlanganisa ihostela labesilisa nemijondolo yakwa-A, khona KwaMashu.
Ngesikhathi ebuzwa ukuthi izinhlangano zikwazile yini ukukhankasela ukhetho lwangoLwesithathu ngokukhululeka, uthe "uyakugwema ukusho ukuthi ukhetho lukhululekile kulewadi.”
Azikho izigameko zodlame ezibikiwe kusukela ngesonto elidlule, ngesikhathi umholi weNFP uKaMagwaza Msibi eshaywa ngamatshe kwaphinde kwashiswa nemoto yentatheli, lokhu okusolwa kuwo amalungu e-IFP.
UNgqongqoshe wezokuPhepha KwaZulu-Natal, uWillies Mchunu, ngoMsombuluko uthe uMnyango wakhe uthola imibiko njalo ngale ndawo.
Isikhala sekhansela savuleka ngemuva kokubulawa kwekhansela le-IFP uThemba Xulu ngo-Okthoba kulandela ukuthunjwa ngabalisa abahlanu abazenza amaphoyisa.
Isidumbu sakhe satholakala sinamahlandla okudutshulwa eNanda.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
URosslee noDa Gama bamataniswa noSuthu
2012-09-17 12:05
Durban - Limfiliba ikusasa likaRoger Palmgren eqenjini AmaZulu njengoba iqembu liphinde lathelwa induku ngempelasonto, amahlebezi athi kungase kuqashwe uCraig Rosslee kanye no-Owen da Gama.
USuthu luthelwe ngehlazo yiSuperSport United, eyidle ngamagoli amathathu eqandeni, lokhu kushaywa kungokwesine izikhathi zilandelana.
Kuthiwa uPalmgren unukelwa wumnyango njengoba abaphathi boSuthu bezohlangana ukudingida ngokwehluleka kweqembu.
Umthombo oseThekwini utshele abezindaba zeKickOff.com ukuthi kungase kuxoshwe umqeqqeshi bese isikhala sakhe sivalwa nguDa Gama, oseke waqeqesha iPlatinum Stars, Bloemfontein Celtic, Orlando
Pirates kanye neFree State Stars.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Kushone 8 kuqhuma ibhomu e-Afghan
2012-07-19 14:05
Kabul - Izakhamuzi eziyisishiyagalombili zase-Afghanistan zibulawe esehlakalweni sokuqhuma kwebhomu nesenziwe abeTaliban enyakatho yezwe ngoLweisne.
Kanti kuphinde kwashona amasosha amabili eNATO esehlakalweni esifuze lesi kwenye indawo kuleli lizwe elikhungethwe yizinkinga, kusho izikhulu.
Izakhamuzi zibulawe enyakatho yesifandazwe saseFaryab ngesikhathi imoto ebezihamba ngayo ishayisa ibhomu yokuzakhela esetshenziswa yiTaliban ekuhlaseleni okuqondiswe emasosheni.
“Kushone izakhamuzi eziyisishiyagalombili okuhlanganisa owesifazane nengane kwathi abayisithupha balimala,” kusho oyisikhulu esiphezulu samaphoyisa esifundazweni u-Abdul Khaliq Aqsai utshele abe-AFP.
Uqhube ngokuthi izimoto zamaphoyisa bezidlula ngesikhathi kuqhuma ibhomu.
UJawed Badar, oyisikhulumi sezokuphathwa kwesifundazwe, uthe izakhamuzi bezilibhekise enhlokodolobha yesifundazwe okuyiRamadan, njengoba sekuzoqala isikhathi sokuzila kwamaMuslim ezinsukwini ezizayo.
- Landela
IzindabaNews24 kuTwitter
- Sapa - AFP


text:
Kuqinisekiswe 5 wezivakashi ezibulewe e-Ethiopia
2012-01-18 11:19
Addis Ababa - Izikhulu zase-Ethiopia zithi izivakashi ezine kweziyisihlanu ezibulewe enyakatho mpumalanga naleliya lizwe ngezase-Europe kuthi esesihlanu esase-Australia.
"Amaphekulazikhuni aqeqeshwa aphinde ahlonyiswe nguhulumeni wase-Eritre eqa umngcele ase ayahlasela," kusho okhulumela uhulumeni uBereket Simon etshela i-AFP.
"Okwamanje zisenhlanu izivakashi eziqinisekiswe ukuba zibulewe yila bashokobezi," esho.
Lezi zivakashi zibulawe ngoMsombuluko esifundeni i-Afar ngesikhathi zivakashele lapho kwaba khona nentabamlilo i-Erta Ale.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- Sapa - AFP


text:
Kuphenywa ngempatho e-Addington
2012-08-01 10:03
Durban - Sekuqalwe uphenyo mayelana nempatho yasesibhedlela i-Addington eThekwini, kulandela ukuthi umndeni ukhalaze ngokushona kwelungu lawo elatholakala selifakwe esikhwameni esithwala izidumbu.
Iphephandaba iDaily News ibike ukuthi umndeni kaValerie Nortje, 67, uthi wamngenisa esibhedlela ngemuva kokuhlatshwa wukugula, umndeni uthe uNortje watshela indodakazi uHaley van Niekerk ukuthi akaphathekile ngendlela esibhedlela.
UVan Niekerk uthe ngemuva kokuthi unina ashone bafonelwa yisibhedlela, base benikela khona kungakapheli sikhathi, uthe bamfica esefakwe esikhwameni, sekulaliswe omunye embhedeni wakhe.
Indodakazi ithe yatshelwa ngudokotela wathi
“iziguli ezikule minyaka, kumele zishone ngesizotha. Kwenziwa konke okufanele kwenziwe bese kuvalwa isicabha ashiywe ukuthi azishonele.”
Inhloko yoMnyango wezeMpilo esifundazweni uSibongile Zungu uthe lukhona uphenyo olwenziwayo, uthe abasebenzi bayaphika ukuthi uNortje washiywa yedwa kuze ezoshona.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Umunyu befuna izihlobo zesibhicongoComment on this story
INTATHELI YESOLEZWE
KUQHUME isililo kwavuka umunyu emindenini yabasebenzi basemayini yaseMarikana, eNorth West, iLonmin abebeyingxenye yababhikishi ngesikhathi iphindiselwa emuva ngoba izihlobo zayo zingatholakali ohlwini lwabashonile nabalimele.
Le mindeni itshelwe ukuthi ayibuye namhlanje iqhubeke nokubheka izihlobo zayo.
Khona izolo uMengameli Jacob Zuma umemezele izinsuku eziyisikhombisa kusuka namhlanje njengezokuzilela ababe yizisulu zesibhicongo sakule mayini nesalabo ababulawe eMsinga abebengamalungu eSikebhe.
UZuma uthe kusuka namhlanje amafulegi azo zonke izakhiwo ezikuleli nezangaphandle kufanele andizele phansi kuzilelwe abafi. Usuku lokuzila luzoqala namhlanje luphele ngeSonto mhlaka 26 Agasti .
Esibhicongweni saseLonmin kufe abangu-44 kwalimala abangu-78.
EMsinga kushone amalungu eSikebhe ayisikhombisa eyofuna imfuyo eyebiwe eMahlaba.
UZuma uqoke usuku lwangoLwesine (Agasti 23) njengolusemthethweni okuzokhunjulwa ngalo abashone ezehlakalweni zanoma yiluphi udlame ukuze kugqugquzelwe ukuthula.
Uphinde waqoka ikomiti loNgqongqoshe eliholwa nguMnuz Collins Chabane onguNgqongqoshe ehhovisi likaMengameli, uNgqongqoshe uNathi Mthethwa wamaPhoyisa, Nksz Suzan Shabangu wezokuMbiwa, Nkk Thandi Modise onguNdunankulu waseNorth West, Dkt Nkosazana Dlamini-Zuma onguSihlalo we-AU, Nkk Bathabile Dlamini wezokuThuthukiswa koMphakathi, Mnuz Richards Baloyi wezokuBusa nokuBambisana nabanye ukubhekana nodaba lwesibhicongo saseMarikana.
UMengameli unxuse nabamabandla ukuthi basebenzisane nohulumeni ukudala ukuthula kuleli.
Ukusho lokhu nje udaba lwaseMarikana seluphenduke ubuzwe njengoba kubonakale ebesifazane bemasha bephethe izingqwembe ebezibhalwe ukuthi uNgqongqoshe uNathi Mthethwa uthe amaphoyisa “akabulale” amaXhosa kuphela kule mayini.
Isibhicongo saseMarikana sesingene emlandweni njengoba sesibalwa nezinye ezenzeka ngobandlululo.
Phakathi kwazo kubalwa i-Sharpeville Massacre ka-1960 okwafa kuyona abangu-69, Boipatong ka-1992 okwafa-45, Leliefontein ka-1902 okwafa-32, Bisho ka-1992 okwafa-29, Shell House ka-1994 okwafa-19, kube yiLonmin 2012 okufe-44 neMsinga 2012 okufe abayisishiyagalombili.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Uyawaphika amacala owabulala ababili
2012-11-27 10:01
Johannesburg - Umshayeli wemoto eyiHummer eyashayisa abantu abathathu ababehaba ngamabhayisikili, wahluleka ukulawula imoto yakhe, uvele ngaphambi kweNkantolo yesiFunda ePretoria North, wawaphika amacala abekwe wona.
Umshayeli wenza ingozi kwashona ababili kwalimala kambi oyedwa, ingozi yenzeka ngo-Okthoba ka-2010.
U-Indi Himalindi Chiyabu, 31, ubhekene necala lokubulala, ukushayela budedengu kanye nokubaleka ashiye indawo yesehlakalo waphinde wangasibika.
Umfanekiso oqoshiwe oveza okwenzeka ukhonjiswe ngaphambi kwenkantolo, kusho iphephendaba iBeeld.
"Imoto yathutha abagibeli bamabhayisikili yabashayisa yababhekisa ngala babeqhamuka ngakhona," kusho uWarrant Officer Terry Murphy.
UPieter Coetzee noJP Kruger,
bashonela endaweni yesehlakalo kwathi indodana kaCoetzee uPieter jr. walimala kambi.
"Umshayeli weHummer akalandelanga imigudu yokushayela efanele," kusho uMurphy.
Imindeni yabashona ihlulekile ukuzibamba ngesikhathi kukhonjiswa umfanekiso wokwenzeka, kubika iphephandaba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Isigameko sokudubula eCarnival City
2013-01-28 07:54
Johannesburg – Kube nesigameko sokudubulana eCarnival City, eGauteng, ezintatha ngoMsombuluko ngesikhathi iqulu lamadoda angu-25 egasela kule casino, kubika izindaba ze-eNCA.
Kulimale kabi amaphoyisa amabili kwaphinde kwalimala nabanye abantu abebebukele, kusho umbiko.
Lezi zigelekeqe kuthiwa ziqonde ngqo lapho kugcinwa khona imali kule casino zashaya zachitha nesamba semali esingadalulwanga.
Kube sekuba nempi yezulu lezandla ngesikhathi kufika amaphoyisa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Abokufika babulawa umalaleveva
2011-01-28 12:28
Cape Town - UMnyango wezeMpilo e-Eastern Cape ngoLwesihlanu uthe sekushone abantu ababili abangabokudabuka e-Ethopia bebulawa umalaleveva emva kokuthi bengeniswe esibhedlela sase-East London.
Okhulumela lomyango uSizwe Khupelo uthe lamadoda afike kuleli laseNingizimu Afrika ngasekuqaleni kwalenyanga, kanti lesi sifo abasitholanga kuleli.
Omunye wabalisa, 36, wangeniswa esibhedlela saseFrere ngeSonto washona ngoMsombuluko. Lo omunye, 25, wangena ngoMsombuluko washona ngoLwesibili.
Abanye abantu bathathu baseEthiopia balashelwa lesi sifo eFrere. uKupelo uthi izihlobo zabo ziyabavakashela.
- SAPA


text:
'Ngeke zibuyele ngakuhulumeni izimayini'
2013-02-05 12:01
Cape Town - Ngeke kwenzeka ukuthuthukiswa kwezokumbiwa phansi ngaphandle kokuba izinkampani ezizimele zitshale izimale, kusho uNgqongqoshe wezokuMbiwa Phansi uSusan Shabangu ngoLwesibili.
Ekhuluma ku-Mining Indaba 2013, uphinde wagcizelela ukuthi ukufakwa kwezimayini ngaphansi kukahulumeni akukho emigomweni yeqembu elibusayo i-ANC, nekahulumeni.
"Lokhu kuphinde kwagcizelelwa nasengqungqutheleni ye-ANC yokukhetha ubuholi ngoDisemba: ukufakwa kwezimayini kuhulumeni akuyona indlela ezothathwa yizwe,” usho kanje.
Lesi sinqumo se-ANC kumele senze bakhululeke abezimboni zezimayini.
"Ngakho, ngiyacela ningalokhu nizama ukuvusa lolu daba.
"Ngithanda ukukugcizelela ukuthi uhulumeni akazi kuzokwenzeka kanjani ukuthi lokhu kuthuthukisa kwezokumbiwa phansi uma izinkampani ezizimele zingazifaki izimali," kusho uShabangu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Amalunga eWOZA Akhweza Udaba Lokuhlukuluzwa Ngamapholisa KuJOMIC
UNkosikazi Jenni Williams loNkosazana Magodonga Mahlangu babotshwe okwesikhatshana ngoLweisithathu koBulawayo baphinda bakhululwa
Abalandeli be Women of Zimbabwe Arise (WOZA) benza abakujayeleyo ezitaladini zeBulawayo.
xAbalandeli be Women of Zimbabwe Arise (WOZA) benza abakujayeleyo ezitaladini zeBulawayo.
Sithandekile Mhlanga
12.09.2012 17:01
WASHINGTON—
Inkokheli yamalunga alwela amalungelo oluntu eye Women of Zimbabwe Arise-WOZA, uNkosikazi Jenni Williams loNkosazana Magodonga Mahlangu babotshwe okwesikhatshana ngolweSithathu koBulawayo phezu kokutshengisela kwabo ensukwini ezedluleyo ngodaba lohlelo lwesisekelo sombuso esitsha.
Igqwetha elibamelayo, uMnu. Kossam Ncube utshele iStudio 7 ukuthi ababili laba abetheswanga icala njalo baphange bakhululwa esitokisini se Bulawayo Central Police Station ngoLwesithathu ntambama.
UNkosazana Mahlangu utshele iStudio 7 ukuthi inhlanganiso yakhe isikhweze udaba lokuhlukuluzwa lokhu emapholiseni, kunhlanganiso yeJOMIC, njalo izalobela lomanyano we SADC ngalo.
Ingxoxo LoNkosazana Magodonga Mahlangu